[ Kongsi Tips ] : 5 Gaya OOTD Persis Supermodel – Nak Gambar Lagi POWER? Guna HONOR View20 La!

Siapa yang tak suka nampak cantik? Semua orang suka! Eh, betullah. Haa, jangan ingat kami tak tahu, korang tangkap gambar banyak-banyak 📸📸 tapi, sekeping dua je yang post dekat media sosial. Kan? Baik mengaku. Hiks!

Tak apa, chill semua! Mehh…kami nak kongsikan beberapa ‘posing’ yang agak awesome serta unik untuk korang nampak lebih menyerlah, menawan, lawa dan manis dipandang dalam gambar OOTD…ekeke!

Pandang secara terus pada kamera adalah cara terbaik untuk memaparkan keyakinan korang ketika ber-OOTD. Cuba pandang secara tepat ke lensa bersama senyuman paling manis untuk nampak lebih gojes! Dannn…Snap! 📸

Tangan nampak janggal, kalau korang tak tahu macam mana untuk bergaya. Jadi, apa kata korang cuba sentuh lengan. Bagaimana? Sentuh sekitar bawah lengan / pergelangan tangan pun dah okay. Kalau nak lagi menarik, gunakan aksesori lain sebagai alternatif!

Tak pasti apa yang perlu dilakukan? Bersandar sahaja! Cuba pilih tempat menarik seperti dinding atau di mana-mana, kemudian bersandar. Jangan lupa, tambah lirikan mata paling menawan untuk nampak lebih dramatik! 😂😂😂

Sengetkan sedikit badan ke arah sisi sambil silang kaki. Jangan lupa, jengkekkan sedikit kaki luar dan posisikan tangan pada gaya yang korang selesa. Bukan setakat lawa, confirm nampak kurus!~

Duduk juga merupakan cara terbaik untuk mengambil OOTD yang menarik. Cuba cari persekitaran yang anda rasa boleh berinteraksi dengannya dan klik! 📸 Korang pasti kelihatan lebih santai!

Kalau nak gambar lagi POWERRR, kami ada idea terbaik untuk korang! Tadaaa! HONOR View20 adalah pilihan paling tepat untuk korang. Nak kurus ke, tinggi ke, flawless ke, semua tak ada hal beb! Tak payah susah-susah guna apps lagi. Fuh! Jom kita tengok apa yang menarik mengenainya :

HONOR View20 membawakan paparan IPS LCD bersaiz 6.4 inci FHD+ (2310 x 1080) dan mengikut trend terkini apabila hadir dengan rekaan lubang kecil bagi menempatkan kamera swafoto beresolusi 25MP.

Melengkapinya, cip Kirin 980 (Dual NPU) digabungkan bersama pilihan memori 6/8GB RAM dan ruangan storan 128/256GB. So, korang boleh lah simpan gambar beribu-ribu, tak payah susah-susah padam! Snap dan terus snap!

Kamera utama 48MP (Sony IMX 586) dibantu lensa ToF 3D dalam kedudukan berasingan – ada fungsi best tahu…3D body shaping – buatkan yang gemuk jadi kurus, yang pendek jadi tinggi. What?! Memang padu!

Kamera hadapan pun tak mengecewakan sebab telefon ni ditanamkan dengan sensor sebesar 25 MP bersama fungsi beauty mode. So, ia akan mencantikkan lagi wajah korang walaupun tanpa make up! Fungsi HDR pun ada pada kamera hadapan. Whoaaa!

Selain tangkap gambar, korang pun boleh rakam video terbaik! Bukan calang-calang okay, telefon ini mampu merakam video pada resolusi tertinggi 4K dan lebih best, rakaman gerak perlahan boleh dibuat sehingga 960fps! Wohoo!

Spesifikasi lain termasuk, bateri 4,000mAh yang disertakan dengan sokongan pengecasan pantas 22.5W untuk pengecasan semula yang superb. Haaa…Amacam? Suka tak? Mestilah suka kan! 😂😂 Ayuh, ramai-ramai hiasi warna-warni gambar korang dengan HONOR View20!

Bagi yang berminat, telefon pintar ini tersedia dalam tiga pilihan warna iaitu Sapphire Blue dan Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499. Ketersediaan bermula 26 Januari 2019. Maklumat lanjut, KLIK PAUTAN INI.


Nokia 3310 Kembali Dengan Versi Moden?!

Sebelum ini, HMD Global, syarikat dari Finland yang telah membeli hak eksklusif untuk penggunaan dan pengeluaran jenama Nokia telah pun mengumumkan Nokia 6 untuk pasaran China sahaja. Bersempena dengan pameran MWC 2017 yang akan datang, HMD Global tidak ketinggalan mahu melancarkan beberapa model telefon terbarunya selain Nokia 6.

Menurut perkongsian daripada @EvLeaks, salah satu telefon yang bakal diperkenalkan adalah telefon lejen Nokia 3310. Telefon bimbit popular ini amat terkenal dengan ketahanan bateri yang lama serta reka bentuk yang cukup tahan lasak, bagaimana pula versi terbaru yang bakal dilancarkan? Kita nantikan pelancaran rasmi dari pihak Nokia nanti.

Dua lagi model yang diberitahu adalah Nokia 5 dan Nokia 3. Kedengaran ura-ura, Nokia 5 menampilkan paparan lebih kecil iaitu berukuran 5.2 inci beresolusi 1280×720 piksel, RAM 2GB dan cip Snapdragon 430 serta kamera utama 12 Megapiksel; manakala tiada sebarang spesifikasi yang didedahkan untuk model Nokia 3.


Samsung Galaxy Fold Bakal Diperkenal Pada Bulan September

Sebelum ini Samsung Galaxy Fold kerap diperkatakan dek kerana pelbagai cerita yang melingkari peranti pintar ini – terutamanya berkaitan panel paparan. Paparan peranti ini dikatakan mengalamani sedikit kerosakan – sehinggakan pelancaran terdahulu terpaksa terpaksa ditangguh.

Kini, Samsung tampil dengan satu kenyataan mengatakan pihaknya telah menemui jalan penyelesaian dan membuat penambahbaikan dari segi reka bentuk serta pembinaan. Menurut mereka lagi, Galaxy Fold bakal tersedia kepada pengguna bermula bulan September kelak di pasaran terpilih.

[SUMBER]


Absen Perluas Portfolio Paparan LED Dalaman Tetap dengan Siri KL

SHENZHEN, China, 13 Mac 2020 /PRNewswire/ — Absen (SZSE: 300389), peneraju global bagi penyelesaian paparan LED, baru-baru ini mengumumkan pelancaran siri KL, produk dalaman tetap dengan keseimbangan sempurna antara prestasi visual yang cemerlang, kemudahan operasi dan harga. KL boleh didapati dalam lima pic piksel bermula daripada 1.6mm hingga 3.9mm, amat sesuai untuk aplikasi dalaman jualan runcit, hotel, korporat, pengangkutan dan banyak lagi.

“Siri KL ialah pilihan LED yang hebat buat pemborong, pengedar dan kontraktor projek yang membeli modul LED dan komponen lain bagi memasang paparan LED untuk pelbagai projek,” kata Vandy Fan, pengurus strategi saluran di Absen. “Menggunakan paparan LED yang sedia digunakan, daripada memasang komponen di lapangan, bukan sahaja membantu menjimatkan masa dan kos buruh, tetapi juga menjamin kualiti projek. KL akan memberi modul tersebut cara yang baharu dan menarik untuk memenuhi keperluan penyepaduan sistem dan pemasangan kekal yang lain untuk pelanggan mereka.”

Prestasi visual luar biasa: Dengan reputasi dalam menyediakan produk berkualiti tinggi, Absen memilih bahan-bahan mentah yang selamat dan andal untuk produknya. KL mempunyai tahap kecerahan, skala kelabu, nisbah beza jelas dan kadar segar semula yang tinggi. Produk-produk daripada Absen telah dikalibrasikan selepas menjalani siri ujian produk yang kritikal, bagi memastikan keseragaman visual yang tinggi sepanjang masa dan kebolehan untuk mengekalkan jangka hayat keseluruhan produk tersebut pada peringkat komponen. Selain itu, dengan panel aluminium penuangan beracuan halus, yang memastikan lagi kerataan skrin, KL berupaya memberi impak visual yang lebih tinggi.

Reka bentuk inovatif: KL ialah produk semua-dalam-satu yang menampilkan reka bentuk yang rapi dan mesra pengguna, membolehkan kaedah-kaedah pemasangan berbilang termasuk cagakan pada dinding, gantung dan pemasangan lantai, dengan menggunakan saluran belakang kreatif atau pad penyambung. Produk ini didatangkan dengan saiz standard 640mmx480mm, dengan pilihan tambahan 320mmx160mm dalam keadaan yang mana pengguna memerlukan kefleksibelan reka bentuk.

Kemudahan operasi dan penyelenggaraan: Untuk memasang paparan LED yang mempunyai banyak komponen memerlukan banyak kerja serta menghendaki jurutera yang berkemahiran tinggi. KL Absen ialah produk pemasangan dan penyelenggaraan depan & belakang dengan kedalaman hanya 70mm dan seberat 7.8kg/panel. Dengan unit bekalan kuasa, kabel, kad penerimaan dan komponen utama yang lain di dalamnya, KL menawarkan penyelesaian pemasangan dan penyelenggaraan yang lebih baik untuk pengguna akhir.

“Siri KL akan menjadi produk tambahan yang unik untuk portfolio produk komersial sedia ada daripada Absen,” kata Vandy. “Ia hanya boleh didapati di Amerika Latin, Timur Tengah dan APAC.”

Foto – https://photos.prnasia.com/prnh/20200311/2745599-1?lang=0

Source: PRNEWSWIRE


Instagram Membolehkan Anda Memuat Turun Segala Data Yang Pernah Dikongsikan

Sejak Facebook dilanda kontroversi ‘Cambridge Analytica’, syarikat ini nampaknya lebih berhati-hati dengan privasi pengguna. Terbaru, Instagram selaku syarikat induk dibawah Facebook telah memilih untuk berkongsi segala data yang dikongsikan pengguna secara bersama. Dalam erti kata lain anda berpeluang memuat naik gambar, komen, info mengenai profil secara menyeluruh.

Penawaran perkongsian ini membolehkan para pengguna menyimpan segala data untuk mengelakkan daripada kejadian yang tidak diingini berlaku melibatkan pihak Instagram dan juga pengguna.

Buat mereka yang mahu mendapatkan data yang pernah dikongsikan melalui laman Instagram, boleh terus ke laman Instagram. Permohonan mendapatkan data ini bakal diproses dan dihantar kepada pengguna melalui emel dalam jangka masa 48 jam.

Sumber


Aplikasi Clubhouse Kini Melaksanakan Ujian Beta Ke Atas Peranti Android!!

Aplikasi yang populare bagi peranti Apple kini sedangmejalankan ujian Beta secara tertutup ke atas peranti Android.

Sejumlah kecil pengguna telah dipilih untuk menggunakan aplikasi ini dengan boleh berinteraksi sesama sendiri menerusi audio.

Ujian ini masih lagi diteruskan dan akan ditambah bilangan penggunanya. Jadi, sama-sama kita nantikan kehadirkan aplikasi ini menerusi aplikasi Android!!


Dapatkan Kad MicroSD 32GB Percuma Dengan Setiap Pembelian OPPO A3s 3GB

Sebagai memberikan penghargaan kepada pengguna, Oppo telah menawarkan kad microSD 32GB secara percuma kepada mereka yang membuat pembelian OPPO A3s 3GB bermula 14 September ini! Difahamkan peranti ini dijual pada harga yang sangat menarik iaitu hanya RM899 seunit.

Untuk pengetahuan semua, A3s 3GB hadir dengan skrin bersaiz 6.2-inci beresolusi HD+. Peranti pintar ini dijana oleh cipset Snapdragon 450 bersama bersama memori sebesar 3GB RAM dan storan sebesar 32GB.

Dari segi kualiti rakaman gambar pula, kamera utama peranti ini hadir dengan sensor 13MP + 2MP manakala kamera depan 8MP disamping bateri berkapasiti 4,230mAh didalamnya.


Samsung Galaxy Note10 & Note10+ Laku Keras! Kini Sudah Habis Di Pra-Tempah!

Wow, suatu yang mengejutkan! Samsung hari ini memberitahu bahawa pra-tempahan untuk peranti tebaharu mereka iaitu Samsung Galaxy Note kini sudah habis ditempah. Pastinya ia nyata mengujakan banyak pihak!

Sehubungan itu, Samsung ingin merakamkan ucapan terima kasih yang tidak terhingga kepada semua pihak di atas sokongan padu mereka terhadap Galaxy Note 10.

Bagi anda yang terlepas peluang ini jangan bimbang sebab pra-tempahan masih boleh dibuat menerusi rakan kongsi Samsung yang mengambil bahagian – termasuk Maxis, Digi, Celcom, Harvey Norman, Lazada, Shopee dan sebagainya!


Huawei Nova 2 Lite Akan Dilancarkan Di Malaysia Pada 15 Mac Ini

Huawei Malaysia telah menghantar jemputan kepada kami untuk sama-sama menghadiri pelancaran rasmi Nova 2 Lite yang akan berlangsung pada 15 Mac ini.

Nova 2 Lite akan menampilkan paparan skrin bersaiz 5.99 beresolusi 1440×720 piksel dengan paparan hampir penuh, dikuasakan oleh Qualcomm Snapdragon 430 serta menyokong RAM 3GB dan 32GB storan.

Dari segi penggambaran pula, telefon pintar ini mungkin dilengkapi dwi kamera utama 13MP + 2MP, kamera swafoto beresolusi 8 Megapiksel serta sokongan teknologi pengimbas muka serta pengimbas cap jari.

Kami menjangkakan harga Huawei Nova 2 Lite adalah di bawah RM1000? Berapa anda sanggup bayar untuk telefon pintar ini? Nantikan berita selanjutnya dari kami pada 15 Mac ini.


LEAGOO M5 Edge Dilancarkan Dengan Paparan Lengkung

Skrin melengkung pada peranti pintar bukan lagi perkara baru, teknologi ini semakin meluas digunakan oleh kebanyakan pengeluar. Oleh itu, LEAGOO telah memperkenalkan peranti terbaru yang diberi nama LEAGOO M5 Edge.

Paparan bersaiz 5 inci beresolusi 720 x 1280 dengan kepadatan 294ppi, cip pemproses MediaTek 6737 digunakan, RAM sebanyak 2GB dan storan dalaman 16GB. Pada bahagian kamera belakang 13 Megapiksel F/2.0 dan kamera depan 8 Megapiksel F/2.4 bersama mod FotoNation serta binaan kerangka logam dengan proses potongan CNC.

Sistem operasi Android Marshmallow dengan bekalan kuasa bateri berkapasiti 2000mAh sahaja. Selain itu, sistem keselamatan peranti dilengkapi dengan pengimbas cap jari di bahagian belakang. Harga bagi peranti ini belum diumumkan oleh pihak LEAGOO.


Mendalami Isu Kebakaran Dan Letupan Bateri Smartphone

Banyak yang diperkatakan baru-baru ini mengenai Samsung Galaxy Note 7 yang dilaporkan cenderung untuk meletup. Namun Samsung mengesahkan hanya 35 kes letupan bateri dilaporkan dari jutaan peranti yang dijual, namun atas keselamatan pengguna, Samsung memanggil semula peranti yang dijual dan menghentikan pengedaran Samsung Galaxy Note 7.

Letupan bateri boleh terjadi kepada mana-mana peranti, malang sekali Samsung Galaxy Note 7 sedikit terjejas dengan unit bateri yang kurang baik, dan kami percaya hanya sebilangan kecil peranti sahaja terbabit dengan insiden ini. Jadi mari kita pelajari dan mendalami apakah yang menyebabkan unit bateri boleh meletup/terbakar dan adakah langkah-langkah untuk menghindari insiden ini.

Peranti elektronik seperti komputer dan smartphone secara umumnya menggunakan kuasa untuk beroperasi, peranti ini juga menyimpan dan menggunakan banyak kuasa, pada masa yang sama kuasa ini menghasilkan haba. Apabila terdapat kejanggalan pada perkakasan, bekalan kuasa ini menjadi tidak terkawal dan boleh menyebabkan kejadian yang tidak diingini.

Jurutera elektronik melengkapkan peranti dengan pelbagai pencegah (lebih dikenali sebagai fail-safe) bagi mengelakkan bekalan kuasa menjadi tidak terkawal. Pelbagai rintangan diletakkan di point tertentu di dalam peranti seperti port pengecas, papan induk dan juga di bateri itu sendiri. Fail-safe ini berfungsi sebagai titik kawalan kuasa yang akan membantu peranti bertindak sekiranya bekalan kuasa menjadi tidak terkawal. Tambahan pula perkakasan yang ada pada smartphone jauh lebih kecil berbanding pada peranti lain, ini menjadikan perkakasan tersebut lebih sensitif kepada haba dan memerlukan sistem fail-safe yang sempurna.Namun kemalangan tetap berlaku sekiranya anda tidak berhati-hati dengan corak penggunaan peranti. Jadi kami kongsikan beberapa punca kebakaran dan letupan bateri.

Semua peranti elektronik menggunakan tenaga untuk beroperasi, tenaga elektrik ini disimpan di dalam bateri dan sentiasa aktif di dalam sel-sel bateri. Hadir bersama tenaga elektrik ini adalah suhu yang akan tersebar apabila anda menggunakan peranti.

Corak penggunaan dan bebanan operasi sedikit sebanyak akan mempengaruhi suhu bateri. Jadi anda dinasihatkan agar tidak meletakkan bebanan operasi terlalu tinggi kepada peranti, kerana ini sekaligus akan meningkatkan suhu pelbagai komponen yang ada di dalam peranti, lantas mendedahkan anda kepada risiko kebakaran peranti.

Baru-baru ini juga terdapat laporan kebakaran Galaxy Note 7 yang menarik minat kami berkenaan tabiat pengguna, berdasarkan bukti dan senario insiden tersebut pemilik peranti telah melakukan sesuatu yang kurang bijak dan merbahaya. Beliau telah mengecas peranti dan membiarkannya di atas katil dan pada situasi ini kemungkinan besar peranti tersebut juga telah dihimpit dengan bantal dan juga pelbagai benda lain. Suhu peranti akan meningkat apabila dicas, lebih memburukkan keadaan adalah suhu tersebut terperangkap apabila diletakkan di atas tilam dan juga dihimpap dengan pelbagai barang lain. Jadikan kejadian ini sebagai iktibar.

Bateri untuk smartphone masa kini semakin lama semakin nipis, ini kerana pihak pengeluar berlumba-lumba siapa yang dapat mengasilkan peranti paling nipis dan ergonomik. Keghairahan ini menyaksikan komponen smartphone yang dibina semakin kompak dan kecil, termasuklah bateri. Di dalam bateri terdapat dua plat yang amat penting untuk bateri ini berfungsi.

Oleh kerana saiz yang kompak, plat positif dan negatif hanya mempunyai ruang minimal yang memisahkan mereka. Pada kebiasaannya pengeluar mempunyai pembekal komponen mereka yang dilantik khas bagi menghasilkan komponen berkualiti tinggi dan mencapai standard tertentu, namun terdapat juga pengeluar komponen tiruan/jenama lain yang menghasilkan komponen yang sama untuk dijual pada harga murah.

Di sinilah pengguna terdedah dengan bahaya apabila mereka mendapatkan bateri pengganti yang tidak mencapai piawaian. Hasilnya bateri terdedah dengan bahaya letupan sekiranya plat positif dan negatif diganggu atau menerima impak yang besar.

Selain daripada dua punca yang disenaraikan, masih terdapat faktor lain yang mempengaruhi bateri seperti impak dan juga corak bekalan kuasa, namun kes berkaitan punca berkenaan amat jarang berlaku. Setelah melihat dua punca utama kerosakan bateri, mari kita lihat pula bagaimana anda boleh mengelakkan bateri anda dari rosak, terbakar dan berkemungkinan meletup.

Ada pendapat yang bercanggah berkenaan ini, ada sesetengah mengatakan adalah selamat untuk menggunakan peranti ketika dicas ada juga yang kata tidak selamat, kami setuju dengan kedua-duanya.

Suhu peranti akan mula naik apabila anda mengecas bateri, dan sekiranya anda menggunakan aplikasi pada peranti ia akan menambah beban kuasa dan meningkatkan suhu peranti. Bagi kami adalah selamat untuk anda sekadar menggunakan aplikasi ringan dengan jangka masa yang singkat. Namun amat merbahaya jika anda menggunakan peranti ketika dicas untuk bermain permainan video ataupun melakukan panggilan untuk tempoh masa yang lama.

Risiko kerosakan bateri akan meningkat apabila suhu menjadi terlalu tinggi, boleh jadi unit fail-safe akan mula gagal berfungsi dan anda akan terdedah dengan bahaya kebakaran dan juga letupan. Jadi berhati-hati ketika menggunakan peranti semasa dicas

Merujuk kepada kes letupan peranti ketika dicas di atas katil yang disebut sebelum ini, jelaslah bahawa amat penting untuk anda mengecas peranti di tempat yang sesuai. Pilih tempat yang mempunyai aliran haba yang baik dan elakkan tempat seperti katil, almari dan mana-mana lokasi berisiko.

Tempat-tempat tersebut bukan sahaja konduktor haba yang tidak baik, malah amat berbahaya kerana anda berada sangat dekat dengan peranti ketika dicas. Saya pada kebiasaannya mengecas peranti dan membiarkannya di atas lantai di mana suhu lantai akan menarik haba berlebihan dari peranti semasa ia dicas. Selain itu saya juga ingin menasihatkan anda menanggalkan casing sekiranya casing anda mula mempengaruhi suhu peranti.

Ramai yang berpendapat bahawa tidak selamat untuk menggunakan soket dan kabel dari pengeluar ketiga dan anda harus menggunakan aksesori asli yang diberi dalam kotak pembelian, dan itu tidak benar sama sekali. Sebenarnya terdapat pelbagai pilihan dalam pasaran yang menawarkan soket dan kabel berkualiti tinggi, produk-produk tersebut telah diuji kualitinya dan selamat digunakan. Anda cuma perlu menyelidik jenama-jenama tersebut dan pastikan anda membeli produk yang tepat. Elakkan dari membeli soket dan kabel pada harga murah yang diragui kualitinya, sekiranya berlaku kecelakaan anda yang akan menanggung sakit.

Tiada masalah sekiranya anda mahu menggunakan aksesori asli, produk dari dalam kotak pembelian sememangnya sudah ditala dan ditetapkan sesuai dengan peranti. Namun editor lebih gemar menggunakan kabel dan soket pihak ketiga kerana mahu memelihara fizikal aksesori asal yang akan menambah nilai sekiranya ingin menjual peranti.


Tak Payah Koyak Poket Lagi! Shopping Dengan Fave eCards – Penjimatan Sehingga 50%

Jingle Bell~ Jingle Bell~ Musim Christmas bakal menjelang. Ingin hadiahkan sesuatu kepada yang tersayang? Poket dah kering tapi nak bagi yang terbaik? Jangan risau, jom dapatkan Fave eCards hari ini & nikmati penjimatan sehingga 50%!

Korang kini boleh dapatkan eCards menerusi aplikasi Fave – kad digital yang menyediakan pelbagai cashback dan bonus untuk pemegang kad. Jumlah cashback akan dikreditkan serta-merta ke profil pengguna pada akaun aplikasi Fave setiap kali selesai pembelian. Dengan eCards, korang boleh nikmati penjimatan berganda untuk bersama keluarga dan rakan-rakan. Korang juga boleh menjadikannya sebagai hadiah kepada yang tersayang.

Menarik bukan? Dengan Fave eCards pelbagai pilihan menarik tersedia termasuk bersantai bersama tersayang di Erawan Wellness atau nikmati salad yang sedap di The Rub Bar. Tidak ketinggalan, korang juga boleh pergi ke outlet SONY di Mid Valley untuk memiliki barangan elektronik terkini yang ditawarkan. So. menarik kan? Maklumat lajut layari, Fave Malaysia. Muat turun aplikasi Fave menerusi : App Store | Play Store


Masih Mencari Hadiah Atau Surprise Untuk Tersayang? HONOR Ada Jawapannya!

Adakah anda sedang mencari beberapa idea hadiah yang hebat? Adakah anda sedang mencari hadiah yang mewah, mempunyai inspirasi semula jadi dan inovatif untuk diberikan buat yang tersayang? Kini anda tidak perlu risau! Dengan produk HONOR di bawah ini, anda pasti temui semua yang diperlukan!

Mahukan kesempurnaan tapi boleh diharapkan untuk jangka masa panjang? HONOR 10 merupakan salah satu pilihan yang boleh anda pertimbangkan. Ini merupakan antara model yang mendapat tempat di hati pengguna. Ia bukanlah calang-calang telefon sebaliknya merupakan sebuah peranti ‘flagship killer’ paling mampu milik!

Peranti ini dicipta menggunakan 15 lapisan gelas bagi memberikan efek unik melalui dua pilihan warna menarik iaitu Phantom Blue dan Phantom Green. Dibekalkan dengan dwi kamera dibantu teknologi AI versi 2.0 –  boleh mengesan objek sehingga 500 jenis!

Kualiti gambarnya juga begitu jelas dan terang hingga mampu menyaingi kamera DSLR. Kamera hadapannya dengan resolusi 24MP juga tidak mengecewakan apabila menawarkan pengalaman penggunaan yang luar biasa! Kini, HONOR 10 dijual pada harga RM 1,399 sahaja! Tertarik dengan telefon ini? Beli melalui pautan SINI.

Artikel Berkaitan :

Sekiranya anda sedang mencari-cari telefon pintar gaming mana yang bersesuaian dan terbaik, HONOR Play merupakan pilihan yang bijak. HONOR Play merupakan peranti gaming yang amat menakjubkan bahkan menjanjikan pengalaman gaming yang sangat professional dan menarik!

HONOR Play merupakan peranti gaming pertama yang hadir bersama teknologi GPU Turbo di mana mempunyai reka bentuk yang moden yang cantik. Bahkan, peranti ini juga menawarkan fungsi 4D Smart Shock yang mana merupakan pengalaman gaming boleh dirasai sendiri dengan gegaran berbeza. HONOR play kini boleh dimiliki pada harga RM 1,099 SAHAJA! Berminat untuk membeli? KLIK DI SINI.

Artikel Berkaitan :

Bila dipadankan spesifikasi tiinggi dengan harga yang berpatutan, inilah telefon pintar yang anda harus berikan perhatian. Percaya atau tidak bawah RM1,000 anda boleh dapat telefon power? Biar betul? Kalau anda semua ingin tahu HONOR 8X menawarkan spesifikasi tinggi tetapi ditawarkan dalam harga yang sangat mampu milik iaitu RM 949 SEUNIT!

Kehadirannya ternyata membuka ramai mata dunia sekaligus mencatakan pencapaian yang sangat terbaik dalam industru telefon pintar di pasaran tempatan. Jadi, tunggu apa lagi? Berminat untuk membeli? KLIK PAUTAN INI!

Artikel Berkaitan :


Tutorial: Tukar Fail VIDEO ke Fail GIF Terus Melalui Aplikasi WhatsApp

WhatsApp merupakan aplikasi permesejan sosial yang paling popular digunakan di kalangan pemilik smartphone. Selain boleh berkongsi gambar, audio, dokumen dan juga video, anda juga sebenarnya boleh menghantar fail GIF terus melalui aplikasi WhatsApp. Berbeza dengan peranti iOS yang telah tersedia dengan fungsi carian fail GIF terus melalui senarai yang ada, pemilik peranti Android buat masa ini hanya boleh menghantar fail GIF yang dihasilkan sendiri sahaja. Oleh itu, kami akan berkongsi tip untuk menghasilkan fail GIF anda sendiri.

Langkah 1: Buka aplikasi WhatsApp anda dan pilih mana-mana individu atau group yang ingin anda hantar fail GIF. Klik pada ikon klip kertas yang terdapat di ruangan input teks.

Langkah 2: Tetingkap media akan dipaparkan dan anda hanya perlu klik pada menu Gallery.

Langkah 3: Cari folder yang menempatkan video yang ingin ditukarkan ke fail GIF dan anda dapat melihat dua titik di kiri dan kanan kotak yang menandakan bahagian video yang akan diedit.

Langkah 4: Laras kedudukan titik pada kotak tersebut ke bahagian babak yang diingini dan apabila saiz yang bersesuaian telah disetkan.

Langkah 5: Dua ikon akan dipaparkan iaitu ikon video dan juga GIF. Klik sahaja pada ikon GIF dan hantar fail tersebut.

Langkah 6: Kini ia akan diterima oleh individu yang telah anda pilih tadi dalam bentuk GIF.


Reviu Eksklusif: Berbaloi Ke Nak Beli HONOR 9X Lite?? Baca La Sendiri!!

Pasti ramai yang memperkatakan tentang peranti terbaharu HONOR iaitu HONOR 9X Lite. Mungkin ada yang sudah jatuh cinta, dan ada juga yang masih was-was tentang berbaloi ke nak beli? Jangan risau, Jom baca!!!

Perkara pertama yang menambat hati editor adalah rekaan panel belakangnya yang sangat menawan. Tampil dengan warna gradien menambahkan sisi eksklusif pada peranti ini. Ditambah jika peranti ini terkena pantulan cahaya, ia memberikan satu nafas baru pada peranti ini.

Susunan kamera yang kemas di dalam kotak segi empat tepat pasti membuatkan ia kelihatan kemas. Tampil dengan 2 varian warna iaitu Emerald Green dan Midnight Black yang sangat menawan. Bagi skrin hadapan pula, tampil dengan rekaan bertakuk. BEzel juga sangat nipis. Jom tengok rekaan penuh peranti ini!

HONOR 9X Lite menggunakan skrin 6.5″ FHD +  dengan resolusi Resolusi 2340 × 1080 dapat memberikan kualiti gambar yang lebih jelas dan definisi tinggi, ditambah dengan nisbah skrin 91% pasti memberikan kepuasan tontonan kepada pengguna. Warna yang terhasil adalah sangat baik dan lebih nyata. Dengan bezel yang sangat nipis membuatkan tontonan lebih baik.

Apa yang menarik mengenai HONOR 9X Lite dilengkapi dengan pemproses octa-core Kirin 710 yang terdiri daripada empat teras 2.2GHz Cortex-A73 dan empat teras Cortex-A53 1.7GHz serta menggunakan kombinasi penyimpanan 4GB RAM + 128GB ROM.

Melengkapi kehebatan HONOR 9X Lite juga menyokong GPU Turbo, yang meningkatkan kelajuan operasi telefon bimbit secara keseluruhan serta mempertingkatkan pemprosesan grafik membantu mengoptimumkan pengalaman permainan. Tidak hairanlah, sepanjang editor menggunakan peranti ini, tidak mengalami sebarang lag sungguhpun ketika bermain game!!

Kami lakukan ujian AuTuTu Benchmark ke atas peranti ini dan melihat sejauh mana kehebatan peranti ini dan ia nyata mempamerkan prestasi yang baik.

Apa yang menjadi sorotan bagi HONOR 9X Lite adalah ia dilengkapi dengan lensa dwi-kamera. Lensa kamera utama definisi tinggi 48MP (f / 1.8), dan l 2MP (f / 2.4), yang mana kamera utama 48MP dapat merakam Gambar definisi tinggi, walaupun gambar yang diperbesar dapat memperoleh perincian yang jelas, dan ketajamannya lebih tinggi daripada 12MP.

Kualiti pada warna yang terhasil juga adalah sama kerana ia hampir sama dengan warna asal. Gambar terhasil juga tidak terlalu fake dan tampak lebih natural khususnya di bawah pencahayaan yang sangat baik. Berikut adalah hasil gambar peranti ini.

Apa yang menjadi tanda tanya ramai orang adakah bateri peranti ini baik? Jika anda lihat HONOR 9X Lite ini tampil dengan bateri yang tidak terlalu besar iaitu 3750mAh sahaja!! Tapi korang jangan risau sebab, keupayaan bateri ini untuk bertahan lama sangat baik sungguhpun anda bermain game.

Namun dari segi pengecasan ia mengambil masa yang sedikit lama. Ia mula di cas dari 11% dan memerlukan masa 2 jam dan 12 minit untuk pengisian terakhir. Hal ini disebabkan oleh ia hadir dengan Honor 9X Lite menyokong teknologi pengecasan 10W.

Secara keseluruhan, telefon ini mempamerkan prestasi yang sangat baik bagi kelasnya. Dengan keupayaan pemproses dan kehebatan kamera, pasti ia membuatkan berbaloi untuk dimiliki. Dengan harga hanya RM699, anda boleh miliki peranti ini beserta hadiah bercuma. tunggu apa lagi!!


Google Berhasrat Membangunkan Teknologi Login Tanpa Kata Laluan

Google sedang mencuba fungsi baru yang membolehkan anda mengakses akaun anda tanpa menggunakan sebarang kata laluan, sebaliknya akses akan diberikan dengan menggunakan smartphone sebagai kunci. Seorang redditor telah memuat naik screenshot yang menunjukkan beliau telah menggunakan fungsi tersebut yang hanya diberikan kepada beberapa individu. Setakat ini tiada pengumuman rasmi dari Google tentang sama ada fungsi ini akan dilancarkan secara rasmi atau tidak.


Reviu Eksklusif: Peranti flagship Android yang terkecil di dunia! ASUS ZenFone 8 Tampil Dengan Spesifkasi Raksasa!!!

Selain iPhone 12 dan 12 mini, macam tidak ada pilihan untuk telefon bimbit flagship di pasaran yang dapat dikuasai dengan satu tangan sahaja? Ketika semua orang bertumpu untuk menyerang pasaran telefon bimbit skrin yang besar, ASUS menyiasat dan mendapati bahawa masih banyak orang yang memilih saiz telefon bimbit yang dapat dicengkam dengan satu tangan.

Oleh itu, ASUS membawa siri ZenFone 8 balik ke pasaran Malaysia tahun ini. ZenFone 8 adalah telefon bimbit flagship dengan skrin kecil, dan peranti ini juga akan direviu hari ini! Jangan ditipu oleh ukurannya yang kecil, keseluruhan konfigurasi, spesifikasi, dan prestasinya benar-benar merupakan peringkat flagship. Jom reviu teknologi canggih yang digunakan oleh ASUS untuk membina ZenFone 8, dan fungsi barunya! Korang yang berminat terhadap peranti ini, jangan lepaskan peluang ini!

Harga：

ASUS ZenFone 8 adalah salah satu model yang dapat mengekalkan ukuran badan di bawah 150mm. Reka bentuk keseluruhan lebih bulat. Permukaan skrin depan 5.9 inci menggunakan Corning Gorilla Glass Victus, bingkai tengahnya diperbuat daripada logam aluminium, dan bahagian belakangnya adalah Corning Gorilla Glass 3. Peranti ini menggabungkan reka bentuk ergonomik permukaan melengkung 3D, rasanya sangat baik untuk dipegang dengan satu tangan, dan kaca matte juga mempunyai cengkaman tangan yang selesa. Peranti ini tidak mudah mempunyai kesan cap jari, dan sangat mudah untuk mengelapkannya!

Terdapat butang kelantangan dan butang kuasa yang berwarna biru di sebelah kanan, mengingatkan korang bahawa butang kuasa juga dapat digunakan sebagai butang pelbagai fungsi! Dari kiri ke kanan di bahagian bawah terdapat slot kad SIM, mikrofon, port pengecasan Type-C, lampu pemberitahuan LED dan pembesar suara saluran kanan. Pembesar suara saluran kiri dikongsi dengan kedudukan lubang suara. Bahagian atas dilengkapi dengan mikrofon lain dan pembesar suara. Dengan bicu fon kepala 3.5mm, korang boleh mengucapkan selamat tinggal kepada penyesuai semasa mendengar muzik dan menonton video! Keseluruhan peranti hanya selebar 68.5mm, tebal 8.9mm, dan berat bersih 169g. Walaupun peranti ada sedikit tebal, tetapi ketebalannya dapat diabaikan kerana konfigurasi yang hebat terdapat dalam badan peranti ini. Lagipun, badan ZenFone 8 juga menyokong IP68 kalis debu dan air!

Untuk memudahkan operasi dengan satu tangan, ZenFone 8 dilengkapi dengan skrin berlubang FHD + S. AMOLED 5.9 inci di bahagian depan! ASUS memang bangga dengannya kerana kualiti panel E4 yang dihasilkan oleh SAMSUNG memang terjamin, sama ada dari segi ketelitian 446ppi, kecerahan maksimum 1100 nits, atau kawalan suhu warna DCI-P3 deltaE <1 yang berketepatan tinggi!

Lebih-lebih lagi, peranti ini juga menyokong kadar penyegaran ultra-tinggi 120Hz, dan HDR10 +. Pelbagai konfigurasi yang unggul menunjukkan bahawa ZenFone 8 adalah model flagship- Walaupun bingkai skrin lebih tebal sedikit, mungkin juga disebabkan ZenFone 8 memasukkan sebahagian besar konfigurasi ke dalam badan peranti ini.

Dalam tetapannya, korang dapat menetapkan kadar penyegaran 60Hz, 90Hz, 120Hz dan automatik, mungkin korang boleh membuat pilihan bergantung pada kuasa baterinya. Walaupun kadar penyegaran hanya dapat dipilih dalam mod bateri Dynamic ataupun High Performance, tetapi fungsi ini tidak dapat disesuaikan dalam mod penjimatan kuasa.

Sudah tentu, ZenFone 8 juga mempunyai mod perlindungan mata yang sesuai untuk penggunaan peranti dalam cahaya rendah, serta mod gelap yang dapat menetapkan masa diaktifkan dan ditutupkan.

Konfigurasi lain yang membuktikan identiti flagship ZenFone 8 adalah cip Snapdragon 888 5G yang paling kuat terbina dalam. Terdapat memori LPDDR5 dan memori kilat UFS3.1 secara kolektif disebutkan sebagai 3 pakej flagship!

Melalui skor larian AnTuTu Benchmark V9, korang dapat melihat prestasi ZenFone 8 mudah memasuki 10 teratas, berkat skrin kecil 5.9 inci dan resolusi FHD+ yang baik. Lagipun, peranti flagship tahap ini dipasang dengan skrin 2K +, terlalu banyak beban bukanlah perkara yang baik!

Masalah kepanasan peranti yang korang risaukan, sebenarnya Snapdragon 888 benar-benar sukar ditangani. Peranti ZenFone 8 mempunyai paip pelesapan haba yang berdedikasi, tetapi dalam proses berjalan ujian mencapai 42.7 °. Seluruh badan peranti memang panas, terutamanya kerangka tengah logam, boleh dikatakan sangat panas, korang yang tidak dapat tahan, admin mencadangkan korang untuk melihat peranti lain!

Admin menggunakan “PUBG M” untuk menguji ZenFone 8. Semasa admin cuba bermain permainan dengan semua tetapan penuh dan mod prestasi yang tertinggi, admin mendapati bahawa setelah hampir 15 minit permainan, badan peranti sudah terasa panas, tetapi secara keseluruhan kepanasannya tidak gila semasa ujian peranti dijalankan. Tahap kepanasan masih dalam jangkauan yang dapat diterima, tetapi permainan bermula lag pada ketika itu. Perasaan keseluruhannya tidak menyenangkan, memang mempengaruhi kebarangkalian makan ayam. Korang boleh melihat rakaman skrin admin. Walaubagaimanapun, kadar pensampelan sentuhan 240Hz menyediakan pengalaman operasai tangan yang baik!

Dari segi cengkaman tangan, ZenFone 8 mempunyai bicu fon kepala 3.5mm di sebelah kiri atas, jadi korang perlu terbalik peranti ini ketika memegangnya secara mendatar. Kalau korang terbaliknya, peranti ini akan tersangkut di telapak tangan korang. Oleh sebab reka bentuk yang menarik di bahagian belakang, korang akan rasa cengkaman tangan agak selesa semasa dipegang dengan kedua-dua tangan, langsung tidak akan mempengaruhi skrin permainan.

Yang terbaik ialah ZenFone 8 juga menyediakan pembantu permainan yang serupa dengan ROG Phone 5 – Game Genie, terbina dalam dengan pelbagai fungsi untuk menjadikan pengalaman permainan yang lebih baik!

ZenFone 8 adalah model untuk menjadikan operasi satu tangan lebih mudah! Terdapat mod operasi satu tangan yang baru bersama dengan skrin 5.9 inci!

Sekirannya korang meluncur ke bawah di bahagian bawah skrin untuk mengaktifkan mod satu tangan, dan keseluruhan antara muka akan menjadi separuh.

ZenFone 8 juga membolehkan korang membuat penyesuaian mengikut keselesaan ibu jari korang dalam tetapan, merupakan mod operasi satu tangan yang agak istimewa!

Badan kecil ZenFone 8 tidak lupa menyediakan pembesar suara dwi bagi peranti flagship.

Pertama sekali, peranti ini menyokong pembesar suara tahap flagship Cirrus Logic CS35L45 pada tahap yang sama dengan ROG Phone 5, dan diberkati dengan teknologi audio DIRAC HD!

Menurut ASUS, gabungan perkakasan dan perisian ini membolehkan siri ZenFone 8 memberikan kualiti suara yang berdefinisi tinggi dan distorsi rendah sambil menambahkan nada buatan pada suara asal sumber audio untuk mencapai prestasi Bass yang dapat mengejutkan persepsi pendengaran, merupakan wakil bass yang terbaik dalam siri ZenFone!

Selepas ujian, kualiti suara pembesar suara dwi ZenFone 8 yang berkualiti tinggi memang merupakan salah satu telefon bimbit yang dilengkapi dengan audio baik yang pernah admin dengari. Peranti ini bukan sahaja mempunyai kualiti suara midrange dan treble yang kuat, prestasi bassnya juga sangat mengejutkan, sukar diperihalkan dengan perkataan. Untuk menyatakannya dalam perkataan, admin mengesyorkan agar korang yang menyelidik audio untuk menikmati pengalaman audio ZenFone 8 sendiri!

Oh, betul, ZenFone 8 juga mempunyai Hi-Fi DAC Aqstic WCD9385 yang terbina dalam. Setelah memasang fon kepala, korang boleh menyesuaikan gaya muzik kegemaran korang melalui AudioWizard!

Untuk menjimatkan ruang dan memasukkan lebih banyak perkakasan ke dalam ZenFone 8 yang bersaiz kecil, ASUS secara khususnya menggunakan papan induk teknologi Interposer PCB Board!

Berbanding dengan papan induk tradisional, papan induk teknologi Interposer PCB Board dengan tepat menyatukan 618 titik hubungan pada papan induk kecil, bukan sahaja mencabar kecekapan teknikal, tetapi juga mencerminkan teknologi ASUS yang hebat!

Setelah berjaya mengurangkan ruang yang digunakan oleh papan induk, ZenFone 8 dapat dipasang dengan kapasiti bateri 4000mAh, mudah untuk memberikan pengisian penuh selama dua hari. Dengan kapasiti ini, prestasi baterinya boleh dikatakan agak baik!

Dari segi pengecasan, ZenFone 8 mempunyai teknologi pengecasan pantas 30W, dan memerlukan 1 jam 21 minit untuk mengecas sepenuhnya, masih berada di tingkat atas-tengah!

Bahagian belakang kamera dilengkapi dengan lensa utama dwi-kamera 64MP f/ 1.8 IMX686 dan 12MP f/ 2.2 IMX363 ultra lebar. ZenFone 8 tidak lagi boleh dimasukkan ke dalam lensa telephoto mungkin disebabkan ukurannya! Takpe, bergantung kelebihan piksel dan algoritma yang besar, lensa utama ZenFone 8’s 64MP dapat memberikan keupayaan zoom 2x, dan perincian selepas zoom masih sangat mengagumkan!

Pada masa yang sama, lensa utama juga dilengkapi dengan fokus fasa 2x10CL, OIS, mod rakaman profesional (8K), radio tiga mikrofon, dan serangkaian mod baru seperti pemandangan malam, penjejakan objek dan mod dokumen, yang dapat dikatakan cukup hebat!

Lensa ultra lebar 12MP mempunyai pengimejan yang baik, pembetulan distorsi yang sangat baik, dan kualiti gambar tidak kalah dengan lensa utama. Peranti ini juga bergantung pada fungsi fokus Dual PD dan dapat mencapai tugas rakaman makro. Dengan kata lain, dwi kamera ZenFone 8 sudah mencapai tahap kamera quad!

Lensa selfie 12MP di bahagian depan adalah sensor IMX668 yang pertama di industri. Dengan fungsi fokus Dual PD, peranti ini juga dapat mengambil gambar selfie yang luar biasa. Marilah kita lihat hasil gambar yang sebenar! !

Hasil Gambar

Kelebihan：

Kekurangan：


Nokia 7 Dilancarkan Dengan Rekaan Gelas Berkilat Bersama Ciri Bothie

HMD Global hari ini melancarkan sebuah lagi telefon pintar Android ke pasaran China iaitu Nokia 7. Peranti dengan sepesifikasi pertengahan-atas ini hadir dengan rekaan unibodi gelas 3D yang disertakan gelas Corning Gorilla bersama kerangka aluminium siri 7000.

Kemasan yang premium ini juga menerima sokongan kalis air IP54 sementara perkakasan dalaman dikuasakan oleh Snapdragon 630. Kelancaran sistem operasi turut dikuasakan dengan RAM 4GB atau 6GB selain storan dalaman 64GB juga boleh diperluaskan melalui kad microSD.

Paparan IPS LCD 5.2 inci HD penuh 1080p juga mendapat kuasa daripada bateri sebesar 3,000mAh yang menyokong pengecasan pantas 18W. Selain itu, kamera tunggal di belakang dibekalkan sensor 16 Megapiksel f/1.8 bersama dwi-LED flash. Untuk rakaman swafoto, satu sensor 5 Megapiksel f/2.0 pula dimuatkan pada lensa sudut lebar 84 darjah.

Kelengkapan lain turut dimasukkan, ia menawarkan Bluetooth 5.0, WiFi 802.11ac, USB Type-C, bicu audio 3.5mm, NFC, dan sambungan LTE Cat.6. Sistem operasi dijana oleh Android 7.1.1 Nougat dan menariknya Nokia 7 juga menyertakan ciri Bothie dimana pengguna boleh menggunakan dua belah kamera depan dan belakang pada waktu yang sama.

Nokia 7 dilengkapkan dengan sistem audio berteknologi OZO dan didatangkan dengan pilihan warna Gloss Black dan Matt Black. Ia ditawarkan pada harga CNY2,499 (kira-kira RM1,592) untuk varian 4GB, dan CNY2,699 (kira-kira RM1,719) bagi varian 6GB.

Setakat ini, HMD Global masih belum memberitahu ketersediaan peranti ini di pasaran lain selain China.


Portal Runut Bunyi Permainan Video Dari Spotify

Spotify telah melancarkan portal muzik yang baru khusus untuk permainan video. Melalui portal ini anda boleh menikmati muzik dari pelbagai genre yang dijadikan latar belakang permainan. Kini sambil anda bermain permainan video, bolehlah anda menikmati muzik kegemaran yang mampu menjadikan permainan anda lebih imersif dan suspense.

Editor sendiri sangat menikmati runut bunyi yang dihasilkan kumpulan 65daysofststic untuk permainan No Man’s Sky. Melalui portal muzik terbaru ini, lebih senanglah untuk editor sentiasa mengikuti perkembangan muzik dan runit bunyi dunia permainan.

MUAT TURUN


Waze Kini Boleh Carikan Anda Stesen Minyak Petron Terdekat Dan Promosi Terkini

Musim cuti sekolah yang bakal bermula esok akan meningkatkan jumlah trafik lalu lintas di seluruh negara. Jika nasib tidak baik, anda mungkin akan tersekat didalam kesesakan jalan raya untuk beberapa jam. Bagi mengelakkan kenderaan yang dinaiki kehabisan minyak sewaktu melakukan perjalanan, hari ini Waze dan Petron berkolaberasi menyediakan navigasi kepada pengguna untuk ke stesen minyak Petron yang berhampiran sambil berehat sebentar.

Fungsi yang diberi nama Jenama Kegemaran diperkenalkan kepada pengguna untuk mengenal pasti jenama kegemaran mereka terus dari dalam aplikasi. Ia sekaligus memudahkan pengguna untuk memilih Petron sebagai jenama kegemaran lantas membantu menyingkatkan masa mencari jalan ke stesen minyak tersebut.

Pada aplikasi Waze ini juga pengguna turut disajikan promosi-promosi menarik yang dijalankan pihak Petron malah tidak terlepas ganjaran yang disediakan. Melaluinya, pengguna jalan raya kini tidak perlu risau untuk melakukan perjalanan pada musim cuti sekolah bahkan diberi kemudahan terus dari dalam aplikasi Waze.

Muat turun Waze di peranti Android atau iOS anda sekarang.


Google Akan Menyertakan Fungsi Perkongsian Lokasi Di Dalam Google Maps

Melalui laman blog Google, syarikat tersebut telah mengumumkan bahawa tidak lama lagi Google Maps akan dilengkapi fungsi perkongsian lokasi dari dalam aplikasi.

Google mengatakan pengguna boleh berkongsi lokasi dengan mengakses menu di bahagian tepi atau dengan hanya tap pada titik biru di dalam peta yang digunakan untuk menunjukkan lokasi semasa pengguna, kemudian tap pada pilihan “Share Location” dan pilih kenalan.

Selain perkongsian lokasi, Google juga akan menyertakan fungsi perkongsian perjalanan di dalam aplikasi Google Maps. Fungsi ini membolehkan kenalan anda memeriksa informasi semasa perjalanan anda.


realme 8 5G Kini Rasmi!!! – Hadir Dengan Spesifikasi Yang Lebih Besar & Dijual Pada Harga Kira-Kira RM1313!

Ada sesuatu yang menarik buat peminat relame apabile realme 8 5G kini telah pun di rasmikan di Thailand dan dijual pada harga BHT 10,000 (kira-kira RM1,313).

Bagi spesifikasi peranti ini, ia hadir dengan skrin besar bersaiz 6.5″ LCD HD+ dan dipadankan dengan kadar segar semula 90Hz!!! Dari aspek dalaman pula, ia disertakan dengan pemproses MediaTek Dimensiti 700 dan dipadankan dengan RAM sebesar 6GB LPDDR4X dan storan sebesar 128GB.

Dari aspek kapasiti bateri pula, ia disertakan dengan bateri yang sangat besar iaitu 5000mAh yang mana ia hadir dengan pengecasan pantas 18W. Kamera juga tidak mengecewakan apabila ia disertkan dengan sistem 3 kamera dengan lensa utamanya adalah 48MP dan kamera hadapan adalah 16MP.

Peranti ini turut menyokong Bluetooth 5.1, NFC dan banyask lagi.


Apple Disaman Atas Dakwaan Sengaja Memperlahankan Model Lama iPhone

Perkongsian artikel di laman Reddit berkaitan prestasi iPhone yang akan menjadi perlahan apabila kapasiti bateri menjadi rendah sebelum ini telah mendapat perhatian banyak pihak. Menyedari akan kontroversi yang timbul, Apple akhirnya telah mengeluarkan kenyataan bahawa sememangnya mereka telah mengimplementasikan ciri pengurusan tenaga pada model lama iPhone bermula tahun lepas iaitu melalui kemas kini iOS 10.2.1. Tujuannya adalah untuk memastikan iPhone itu boleh terus digunakan untuk tempoh yang lebih lama.

Walaupun Apple telah menerangkan sebab ciri itu diimplementasikan pada iPhone, dua orang pengguna iPhone dari Los Angeles iaitu Stefan Bogdanovich dan juga Dakota Speas dilihat tidak berpuas hati dengan tindakan tersebut dan telah memfailkan saman. Diwakili oleh firma guaman Wilshire, anak guamnya itu telah mendakwa Apple telah menyebabkan model lama milik mereka iaitu iPhone 7 dan beberapa model yang lain telah menjadi perlahan selepas model terbaru diperkenalkan oleh Apple.

Memandangkan tuntutan saman ini baru sahaja difailkan di Mahkamah Daerah Amerika Syarikat untuk Daerah Tengah California, kita tunggu dan lihat sahaja nanti sama ada Apple akan diarahkan untuk memenuhi tuntutan tersebut ataupun tidak.

Sumber: MacRumours


Sokongan 3D Touch Pada Facebook Messenger Sudah Hadir

Facebook pernah berkata ia akan mengambil masa untuk mengintegrasikan ciri-ciri 3D Touch Apple pada iPhone 6S ke dalam aplikasi Messenger mereka, dan ia memang benar. Fungsi tersebut sudah lama boleh digunakan pada aplikasi Facebook namun tidak pada aplikasi Messenger.

Setelah berbulan-bulan menunggu, akhirnya fungsi 3D Touch sudah pun diintegrasikan pada aplikasi Messenger. Aplikasi chat tersebut kini boleh mengesan kadar tekanan yang diletakkan ke atas skrin untuk membolehkan anda preview dahulu kandungan mesej, pautan web, gambar, video dan bermacam-macam lagi. Ia sedikit sebanyak membantu mempercepatkan proses navigasi di dalam aplikasi tersebut.


Ecotrade Group Mengetengahkan Alatan Buku Harga Penukar Bermangkin Digital

BANGKOK, 7 Julai 2020 /PRNewswire/ — Baru-baru ini, Ecotrade Group mengiktiraf populariti yang semakin meningkat dengan aplikasi harga buku percumanya. Serasi dengan semua peranti, Eco Cat App berperanan sebagai enjin gelintar canggih untuk menentukan harga penukar bermangkin bahan buangan dalam pelbagai jenama dan model automotif.

Dengan 20,000 penukar bermangkin berbeza yang dibuat inventori dan diletakkan harga setakat ini, Eco Cat App ialah pangkalan data yang semakin berkembang yang pantas menjadi enjin gelintar standard emas untuk industri ini. Ecotrade Group telah menjadi peneraju yang disegani dalam kitar semula penukar bermangkin yang bertanggungjawab terhadap bumi dan beretika di Asia selama lebih 15 tahun, memanfaatkan teknologi kitar semula yang terkini dan jaringan rakan kongsi industri yang sangat besar.

“Industri kitar semula automotif sangat memerlukan penaiktarafan panduan harga,” kata Rakan Pengurusan Ecotrade Group, Maxime Le Breton.

“Sudah lama berlakunya ketidakseimbangan antara pembeli dan penjual dalam industri ini terutamanya apabila mengambil kira katalog luas penukar bermangkin yang tersedia. Dengan turun naik pemasaran harian, mengenal pasti dan menentukan harga penukar dengan betul secara serta merta boleh menjadi suatu pengalaman yang mengecewakan tanpa bantuan. Dengan adanya aplikasi yang kerap dikemas kini yang mengenal pasti dan menentukan harga penukar tertentu dengan betul dalam beberapa minit telah menjadi alat yang tak ternilai untuk perdagangan.”

Eco Cat App: Tanggungjawab Alam Sekitar

Eco Cat App ialah buku harga dalam talian yang didatangkan dengan gambar yang mudah, membolehkan pembeli dan penjual untuk mencari nilai penukar bermangkin yang dibelanjakan sama ada oleh pengeluar kereta atau penukar. Eco Cat App memudahkan penilaian penukar bahan buangan yang pantas dan senang, membekalkan penjual dengan pengetahuan yang diperlukan untuk memastikan mereka mendapat layanan yang saksama daripada pembeli penukar ini. Aplikasi ini juga dikemas kini tiga kali sehari untuk memperlihatkan peralihan pasaran logam berharga apabila ia berlaku.

Pembelian, penjualan dan kitar semula penukar bermangkin merupakan industri luas yang mencakupi seluruh dunia dan melibatkan banyak kepakaran automotif, pemahaman mengenai pemasaran dan pengetahuan teknologi. Logam berharga yang digunakan dalam pembinaan penukar bermangkin adalah sukar dijumpai dan mahal, mewakili bukan sahaja aliran pendapatan yang unik, tetapi juga keperluan terhadap teknologi kitar semula yang terkini. Walau bagaimanapun, masih belum menjadi proses yang mudah, muatan logam berharga yang terdapat dalam setiap penukar bergantung pada peraturan piawaian emisi negara individu, jenis bahan api dan pelbagai pembolehubah yang lain.

Penukar bermangkin dicipta untuk mengurangkan jumlah emisi yang berbahaya daripada enjin minyak petrol dan diesel. Logam yang digunakan dalam penukar merupakan sumber terhad yang tidak boleh diperbaharui yang perlu diuji secara profesional terlebih dahulu sebelum ia dikitar semula dengan betul. Kitar semula penukar menekankan pencapaian hebat teknologi yang secara hakikinya bermanfaat, membawa kepada masa depan yang jauh lebih makmur dan lestari untuk bumi ini. Dengan pasaran kitar semula logam berharga yang dijangka melonjak kepada lebih US$30 bilion menjelang tahun 2026 daripada nilai semasa US$21 bilion, Ecotrade Group terus meluaskan skop amalannya, yang mana baru-baru ini ia melabur dalam penyelidikan kepintaran buatan dan pembelajaran mendalam untuk membawa disiplin teknologi lain ke dalam dunia kitar semula automotif.

Latar Belakang Ecotrade Group

Ditubuhkan pada tahun 2006, Ecotrade Group ialah peneraju industri bagi kitar semula penukar bermangkin berasaskan teknologi dan peka terhadap alam sekitar. Ecotrade Group telah memperoleh reputasi yang kukuh dari segi integriti, profesionalisme dan ketelusan, dengan kaedah pensampelan yang diluluskan sepenuhnya oleh pihak berkuasa yang utama dalam industri. Syarikat ini menawarkan rangkaian penuh perkhidmatan termasuk pembelian dan pemprosesan penukar bermangkin. Menerusi kemudahan kitar semula di Thailand, Malaysia dan Kemboja, Ecotrade Group telah menjadi peneraju global dalam teknologi kitar semula logam berharga untuk penukar bermangkin.

Foto – https://photos.prnasia.com/prnh/20200629/2843657-1?lang=0

Keywords: Computer/Electronics Entertainment Mobile Entertainment Telecommunications

Source: PRNEWSWIRE


HUAWEI nova 6 Akan Tampil 2 Versi – Rangkaian 5G & 4G Bersama Teknologi Pengecasan Pantas 40W

HUAWEI nova 6 bermula kedengaran sejak minggu lalu, namun tidak banyak maklumat yang terdedah. Baru-baru ini dengar kata siri baharu akan tampil dalam 2 versi, iaitu 5G dan 4G.

Melalui gambar tertiris, nova 6 yang menggunakan nombor kod WLZ-AN00 dan WLZ-AN10 yang masing-masing bagi 5G dan 4G telah dipastikan akan tersedia bersama sokongan pengecasan pantas 40W.

Tambahan lagi, ia didatangkan sekali dengan palam kuasa HW-100400C00 yang menyokong output maksimum sehingga 10V4A.

Bagi reka bentuk pula, melalui gambar tertiris boleh dipercayai ia hadir dengan dwi-kamera swafoto, manakala panel belakang menggunakan kuad-kamera.

[ SUMBER ]


OPPO Pecah Rekod Dan Mengungguli Tempat Pertama Di Asia

Tahun 2018 ini memperlihatkan kejayaan OPPO apabila Counterpoint melaporkan pada suku tahun ketika yang memfokuskan kepada jumlah penghantaran dan OPPO telah mencatatkan skor yang sangat cemerlang dengan mendapat 16% daripada jumlah keseluruhan yang meletakkan mereka ditangga pertama di Asia

Hal ini ekoran daripada OPPO yang telah memperkenalkan pelbagai produk inovatif, menakluk penemuan teknologi dan menjadi trendsetter dalam industri telefon pintar.

Salah satu pencapaian OPPO adalah mereka merupakan telefon pintar yang pertama dilengkapi dengan VOOC Flash charge technology pada julat harga RM1000 – RM1500 yang memberikan layanan sama rata bagi pelbagai lapisan pengguna. Mereka tidak berhenti di situ sahaja, apabila baru-baru ini mereka telah memperkenalkan SuperVOOC flash charging technology, yang menjimatkan masa pengecasan lebih daripada setengah jam berbanding VOOC yang normal. Bagi keluaran terbaharu R17, R17 boleh di cas dari 0% sehingga 40% dalam masa 10 minit sahaja.

Oppo R Series merupakan salah satu siri yang terlaris di dunia dengan lebih 100 juta pengguna menikmati teknologi daripada OPPo dan rekaannya. Sentiasa ingin memberikan yang terbaik kepada pengguna dan ini dapat dilihat menerusi R17 Pro yang mana menyediakan penyelesaian kepada masalah mengambil gambar pada waktu malam menggunakan Ultrea Night Mode. R17 pastinya mampu menghasilkan gambar yang sangat cantik.

Keindahan warna pada peranti OPPO juga boleh dilihat. Memberikan warna yang sangat cantik pada R17 Pro yang mana memaparkan gradient warna dari unggu kepada biru nyata memberikan perspektif baharu kepada pengguna . Bukan itu sahaja melalui OPPO’s exclusive 3D Misted glass technology, ia telah mempersonakan para pengguna dengan keindahannya.

OPPO sentiasa melakukan diluar kebiasaan dan mengetahui apa yang diperlukan oleh pengguna. Harga seperti RM2699 bagi OPPO R17 dilaporkan sudah kehabisan stok pada masa ini ketika majlis jaualan yang pertama pada sabtu lalu. Walaubagaimanapun, pelanggan boleh pergi ke OPPO Concept Store untuk membeli R17 Pro sementara stok masih ada.

Untuk maklumat lanjut, mengenai kempen ‘Thousand Stories of the Night’ dan OPPO R17 Pro, layari laman sesawang OPPO, Facebook OPPO , Thousand Stories of the Night atau Thousand Stories of the Night T&C .

Baca juga:


Syarikat Berkuasa Teknologi Kewangan berpangkalan di Singapura GoBear jalin kerjasama dengan Netcore tingkatkan Penglibatan dan Pengekalan Pelanggan berbilang saluran

SINGAPURA, 12 Ogos 2020 /PRNewswire/ — Netcore Solutions, platform pengautomatan pemasaran dan pemperibadian yang terkemuka mengumumkan bahawa GoBear, salah sebuah syarikat Teknologi Kewangan yang terbesar di Asia telah memilih Netcore Smartech untuk memberi kuasa kepada kempen pengautomatan pemasaran dan penglibatan berbilang salurannya, bagi memastikan pengekalan pelanggan yang tiada tandingan.

Ditubuhkan pada tahun 2014, GoBear ialah platform perkhidmatan kewangan yang terkemuka di Asia. Ia beroperasi dalam 7 pasaran di seluruh Asia dengan lebih 55 juta pengguna yang mencari lebih daripada 2,000 produk kewangan peribadi.

Netcore telah menjadi pengusaha yang hebat dalam bidang pengautomatan pemasaran di seluruh dunia dengan tumpuan khusus pada Asia Tenggara. 75% daripada syarikat unikorn Asia mempercayai Netcore menerusi kempen penglibatan pelanggan mereka dalam pelbagai saluran.

Platform berkuasa AI Netcore Smartech menggabungkan CDP, pengurusan kempen berbilang saluran, pembina perjalanan yang komprehensif, penghantaran emel berasaskan AI dan Tolakan Pintar (Smart Push) untuk pemberitahuan tolak, dengan lapisan AI dalam seluruh platform, lantas menjadikan Smartech sebagai rakan kongsi pilihan untuk jenama-jenama memberi tumpuan bagi memastikan kempen pengekalan pelanggan tepat.

Azril Arif, Pengarah Pemasaran Prestasi berkata, “GoBear sedang memasuki fasa penglibatan pelanggan yang seterusnya dan kami percaya bahawa semua penglibatan perlu bersifat peribadi. Netcore Smartech akan membolehkan kami untuk memahami pengguna kami dengan lebih baik, mengkonsepsikan strategi-strategi penglibatan dan menggunakan penglibatan diperibadikan secara meluas. Kami menjangkakan hal ini akan memainkan peranan penting dalam pertumbuhan kami.”

“Industri Teknologi Kewangan membawa peluang yang luar biasa untuk penglibatan dan pengekalan pelanggan di seluruh dunia. GoBear ialah nama yang masyhur dalam bidang Teknologi Kewangan dan kami teruja untuk memberi impak kepada KPI pengekalan dan penglibatan utama serta menyumbang kepada kisah pertumbuhan luar biasa mereka,” tambah Abithab Bhaskar, Ketua Pegawai Eksekutif – Perniagaan Antarabangsa, Netcore Solutions.

Latar Belakang Netcore Solutions:Netcore Solutions, syarikat penyelesaian teknologi pemasaran yang terkenal di dunia membolehkan pemasar untuk menggariskan perjalanan pelanggan mereka bagi mencapai pengalaman pelanggan 1:1 yang luar biasa. Netcore telah memberi ROI pemasaran selama lebih daripada dua dekad kepada jenama-jenama yang terkemuka di dunia dan berperanan sebagai rakan kongsi strategik untuk perusahaan dan perniagaan bersaiz sederhana dalam banyak industri di Amerika Syarikat, India, SEA dan EMEA.

Hubungan Media:Rohit Srivastavrohit.srivastav@netcore.co.in  +91-8873207821

Source: Netcore Solutions Pvt. Ltd

Keywords: Banking/Financial Service Computer Software Computer/Electronics Contracts Financial Technology

Source: PRNEWSWIRE


Celgard Berjaya di Mahkamah UK dan Diberi Injunksi Ke Atas Import Pemisah Bateri Senior Melalui Perbicaraan

CHARLOTTE, Carolina Utara, 7 Ogos 2020 /PRNewswire/ — Ekoran daripada kebenaran oleh mahkamah United Kingdom (UK) pada 7 Mei 2020 berhubung injunksi interim ke atas Shenzhen Senior Technology Material Co., Ltd. (Senior) sebagaimana yang dipohon oleh Celgard, LLC (Celgard), subsidiari Polypore International, LP (Polypore) dan perintah mahkamah UK bertarikh 21 Mei 2020 untuk meneruskan kesan injunksi interim, mahkamah UK mengeluarkan Penghakiman pada 30 Julai 2020 bagi memberi injunksi melalui perbicaraan dan akan membuat satu perintah menurut syarat-syarat yang dipohon oleh Celgard yang menyekat import Pemisah Bateri Senior ke UK menerusi perbicaraan.

Penghakiman mahkamah yang memihak kepada Celgard bukan sahaja memberi injunksi ke atas Senior, ia juga memutuskan bahawa Celgard telah mencetuskan satu isu serius untuk dibicarakan bahawa Senior telah menggunakan rahsia perdagangannya bagi membangunkan dan mengeluarkan pemisah bateri dan England merupakan forum yang sesuai untuk pertikaian pengimportan. Celgard bercadang untuk meneruskan sepenuhnya kes rahsia perdagangannya ke atas Senior.

Pada 30 April 2020, Celgrad memfailkan permohonan untuk injunksi segera ke atas Senior di Mahkamah Tinggi Keadilan di London, England. Pada 7 Mei, secara ex parte, mahkamah UK memberi injunksi interim bagi menghalang Senior daripada mengimport pemisah bateri tertentu ke UK.

Terdahulu pada 2 Mac, Celgard memfailkan Aduan ke atas Defendan-defendan Shenzhen Senior Technology Material Co. Ltd. (Senior-China), Shenzhen Senior Technology Material Co. Ltd. (US) Research Institute (Senior-California), Xiaomin (Steven) Zhang, Sun Town Technology, Inc., Global Venture Development, LLC, dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan WDNC) di Mahkamah Daerah A.S. untuk Daerah Barat California Utara (WDNC) atas penyalahgunaan rahsia perdagangan, amalan perdagangan yang tidak jujur dan mengelirukan serta persaingan tidak adil, konspirasi awam, pengayaan tak patut dan penukaran.

Di samping itu, Celgard memfailkan Aduan Pindaan Kedua ke atas Defendan-defendan termasuk Shenzhen Senior Technology Material Co. Ltd. (US) Research Institute (Senior-California) dan lain-lain (secara keseluruhannya, Defendan-defendan NDCA) atas pelanggaran paten, kemungkiran kontrak dan kemungkiran waad tersirat berniat baik dan urusan yang adil di Mahkamah Daerah A.S. untuk Daerah Utara California (NDCA).

Aduan WDNC mendakwa bahawa Defendan-defendan WDNC, termasuk bekas pekerja Celgard, Xiaomin (Steven) Zhang, yang kini merupakan Ketua Pegawai Teknologi Senior-China yang menukar namanya kepada Bin Wang atas permintaan Senior-China, menyalahgunakan dengan sengaja dan menyalahi undang-undang rahsia perdagangan serta maklumat sulit Celgard dan terus berbuat demikian. Beberapa pencabulan undang-undang yang lain juga turut didakwa.

Aduan Pindaan Kedua NDCA mendakwa Defendan-defendan NDCA melanggar Paten Keluaran Semula Amerika Syarikat Celgrad RE47,520 (paten ‘520), dahulunya Paten Amerika Syarikat 6,432,586 (paten ‘586) dan Paten Amerika Syarikat Celgard No. 6,692,867 (paten ‘867). Lihat Siaran.

Pada Disember 2019, Celgard memfailkan Aduan Pindaan Pertama di NDCA yang menambah kepada saman tersebut Defendan-defendan Farasis, Sun Town dan Global Venture. Lihat Siaran.

Pada September 2019, Celgard memfailkan saman ke atas Senior yang menjual pemisah ke seluruh dunia yang dihasilkan oleh mereka di Shenzhen, China. Aduan oleh Celgard mendakwa Senior telah melanggar paten ‘520 dan ‘867 A.S. Celgrad dan melesapkan serta menyalahgunakan rahsia perdagangan dan maklumat sulit Celgard secara menyalahi undang-undang, antara pencabulan lain dan menuntut pampasan ganti rugi. Lihat Siaran.

Pada September 2019, Celgard berjaya menyelesaikan tuntutan mahkamah pelanggaran paten ke atas Targray International. Lihat Siaran. Celgard juga berjaya menyelesaikan dua saman pada bulan Jun 2019 ke atas MTI Corporation. Lihat Siaran.

Penghakiman UK dan keputusan yang berjaya bagi kes-kes Targray dan MTI mengukuhkan lagi integriti harta intelek (IP) Celgard berhubung pemisah bersalut dan tidak bersalut untuk bateri ion-litium. Celgard akan terus menghalang eksploitasi yang tidak adil terhadap teknologi dan IPnya bagi melindungi aset serta pelanggannya.

Latar Belakang Celgard dan Polypore

Celgard mengkhusus dalam membran mikroliang proses kering bersalut dan tidak bersalut yang digunakan sebagai pemisah yang merupakan komponen utama bateri ion-litium. Teknologi pemisah bateri Celgard adalah penting untuk prestasi bateri ion-litium untuk kenderaan pemanduan elektrik, sistem penyimpanan tenaga dan aplikasi-aplikasi lain.

Celgard, LLC ialah subsidiari milik penuh Polypore International, LP, sebuah Syarikat Asahi Kasei.

Polypore ialah syarikat bertaraf global yang mempunyai kemudahan di sembilan negara yang mengkhusus dalam membran mikroliang yang digunakan dalam kenderaan elektrik dan nanoelektrik, sistem penyimpanan tenaga dan aplikasi khusus. Kunjungi www.celgard.com dan www.polypore.com.

Keywords: Auto Computer/Electronics Oil/Energy Transportation Utilities Legal issues

Source: PRNEWSWIRE


Kajian Baharu Beri Jaminan & Nasihatkan Pemakai Kanta Sentuh Semasa Pandemik Coronavirus / COVID-19; Tawar Fakta Jelas dan Nasihat Kebersihan

Kertas Kajian Berwasit oleh Saintis Terkemuka Perkukuh Keperluan untuk Mencuci Tangan, Beri Amaran bahawa Pemakaian Kaca Mata / Cermin Mata Tidak Mengurangkan Risiko Jangkitan

WATERLOO, Ontario, 13 April 2020 /PRNewswire/ — Bergerak pantas untuk menangani dan memperbetulkan mitos yang berbahaya dan maklumat yang salah, satu kertas kajian berwasit yang baharu daripada lima saintis okular yang paling tersohor di dunia memberi jaminan kepada pemakai kanta sentuh semasa pandemik COVID-19 / coronavirus global. Diterbitkan dalam Contact Lens & Anterior Eye, “The COVID-19 Pandemic: Important Considerations for Contact Lens Practitioners (Pandemik COVID-19: Pertimbangan Penting untuk Pengamal Kanta Sentuh)” menawarkan lima fakta penting untuk sesiapa sahaja yang bergantung pada kanta sentuh atau kaca mata / cermin mata:

Pada 8 April, CDC mengeluarkan panduan yang dikemas kini berhubung pemakaian kanta sentuh semasa pandemik COVID-19, menyokong lagi dapatan penting daripada kertas kajian Contact Lens & Anterior Eye. CDC juga menunjukkan bahawa kaca mata peribadi dan kanta sentuh tidak memenuhi syarat sebagai peralatan perlindungan diri (PPE).

“Berjuta-juta orang bertanya sejauh mana COVID-19 memberi kesan kepada penjagaan mata, terutamanya memandangkan kira-kira dua daripada tiga orang dewasa di seluruh dunia memakai kanta sentuh, cermin mata atau kaca mata. Malangnya, maklumat yang salah telah tersebar sejak beberapa hari ini. Matlamat kami adalah untuk memastikan bahawa kebenaran yang disokong sains difahami dan dikongsi, menggantikan ketakutan dengan fakta,” kata Dr. Lyndon Jones, pengarah Centre for Ocular Research & Education (CORE) di University of Waterloo (Ontario, Kanada) dan ketua pengarang kertas kajian ini. “Dapatan kami menunjukkan bahawa kanta sentuh tetap menjadi bentuk pembetulan penglihatan yang boleh diterima dengan sempurna semasa pandemik coronavirus, selagi mana orang ramai mengamalkan kebersihan tangan yang baik dan mengikuti arahan pemakaian-dan-penjagaan yang sesuai.”

Kertas kajian yang lengkap menggabungkan dapatan daripada lebih 100 sumber dengan rujukan. Ia meneroka pelbagai aspek dalam kesihatan okular ketika berlakunya pandemik ini, termasuk nasihat praktikal untuk golongan profesional penjagaan mata. Kertas kajian ini dan sumber-sumber lain untuk pemakaian dan penjagaan yang baik boleh dimuat turun daripada COVIDEyeFacts.org.

Ulasan berasaskan kajian baharu ini melengkapi dan meluaskan dengan ketara nasihat CORE berhubung cucian tangan dan pemakaian kanta sentuh yang selamat, yang dikeluarkan pada pertengahan Mac 2020.

Dr. Jones ialah pakar yang cemerlang dalam penjagaan mata, pernah menulis lebih daripada 400 kertas kajian berwasit dan profesional serta menyampaikan lebih daripada 1,000 syarahan di seluruh dunia di lebih 40 negara. Pada tahun 2019, beliau dinamakan oleh Expertscape sebagai pakar dengan hasil penyelidikan yang paling banyak diterbitkan dalam bidang penyelidikan kanta sentuh.

Turut serta bersama beliau untuk menulis kertas kajian COVID-19 ialah empat penyelidik, pendidik dan pakar klinikal yang disegani di seluruh dunia: Dr. Karen Walsh, ketua pasukan pendidikan profesional dan saintis klinikal di CORE, Dr. Mark Willcox, pengarah penyelidikan di Sekolah Optometri dan Sains Penglihatan di UNSW (Sydney), Dr. Philip Morgan, pengarah Eurolens Research di University of Manchester (United Kingdom) dan Dr. Jason Nichols, naib presiden bersekutu untuk penyelidikan dan Profesor di University of Alabama di Birmingham School of Optometry (Amerika Syarikat) dan ketua sidang pengarang Contact Lens Spectrum.

Latar Belakang CORE

Centre for Ocular Research & Education (CORE) ditubuhkan pada tahun 1988 di Sekolah Optometri & Sains Penglihatan University of Waterloo. Sepanjang tiga dekad yang seterusnya, organisasi ini berkembang daripada operasi tiga orang menjadi hab penyelidikan asas dan gunaan yang berkembang maju, berkolaborasi dengan penaja, agensi dan dunia akademik dalam biosains termaju, penyelidikan dan pendidikan klinikal. Kebebasannya yang tanpa kompromi dan keputusan dengan kualiti tertinggi menjadi keutamaan dalam banyak kemajuan yang paling menonjol dalam kesihatan mata. Hari ini, pasukannya yang terdiri daripada 50 orang berkhidmat dalam pelbagai sektor oftalmik, termasuk peralatan perubatan, farmaseutikal okular, teknologi digital dan lain-lain, dengan tumpuan pada segmen anterior. Untuk maklumat lanjut, sila kunjungi core.uwaterloo.ca.

HUBUNGAN MEDIA

Aimee J. LewisMcDougall Communications untuk COREaimee@mcdougallpr.com +1-585-414-9838 (mudah alih)

Mike McDougall, APR, Felow PRSAMcDougall Communications untuk COREmike@mcdougallpr.com atau +1-585-545-1815 (mudah alih)

Foto – https://ering.com.my/wp-content/uploads/2020/04/kajian-baharu-beri-jaminan-tawar-fakta-jelas-dan-nasihat-kebersihan.jpg

Keywords:  Computer/Electronics Health Care/Hospital Infectious Disease Control New products/services Survey, Polls & Research STEM (Science，Technology，Engineering，Mathematics)

Source: PRNEWSWIRE


Twitter Menguji Fungsi “Sticker”

Sokongan sticker pada aplikasi permesejan semakin disukai, baru-baru ini Twitter sedang menguji fungsi terbaru yang mungkin akan diperkenalkan pada masa hadapan. Fungsi yang dikenali sebagai Stickers membolehkan anda meletakkan lapisan imej ke atas gambar sebelum anda menghantarnya sebagai tweet. Secara dasarnya ia memberikan fungsi ubah suai gambar yang boleh didapatkan pada kebanyakan aplikasi ubah suai foto.

Fungsi tersebut juga menawarkan sesuatu yang menarik, anda boleh melihat bagaimana pengguna lain mengubah suai gambar yang sama dan berkongsinya dengan rakan-rakan anda. Buat masa ini Twitter masih belum megumumkan atau memberikan apa-apa informasi bilakah fungsi ini akan dilancarkan.


Pokemon Sun Dan Moon Akan Hadir Pada Hujung Tahun 2016

Penggemar tegar Pokemon pastinya mengikuti dengan rapat perkembangan berkenaan permainan terbaru judul tersebut dari Nintendo. Penantian anda harus dilanjutkan ke hujung tahun ini kerana Nintendo baru sahaja mengumumkan permainan Pokemon Sun dan Pokemon Moon bakal dilancarkan sekitar penghujung tahun ini.

Nintendo telah mengadakan siaran langsung Nintendo Direct yang memperlihatkan tajuk, logo dan  seni konsep bagi permainan tersebut. Menurut beberapa sumber, Nintendo sedang merancang sessuatu yang menarik buat anda semua. Seiring dengan pelancaran semula siri Pokemon Red, Blue dan Yellow bagi pelantar 3DS, Nintendo akan membenarkan pembeli mengeksport koleksi Pokemon mereka ke dalam judul Sun dan Moon apabila ianya dilancarkan kelak.


Pelan Celcom FIRST Blue dan Gold Kini Menawarkan BlackBerry Priv

Pasti ramai yang sudah mengetahui tentang peranti BlackBerry Priv yang hadir dengan harga pasaran yang tinggi berbanding model lain, walaupun begitu masih ramai yang ingin memiliki peranti yang dikatakan mempunyai sistem keselamatan terbaik bagi peranti Android. Kini anda boleh memilikinya pada harga yang rendah melalui pelan Celcom FIRST Blue dan Gold.

Anda boleh membawa pulang BlackBerry Priv dengan kontrak pembelian 24 bulan pada kedua-dua pelan. Harga peranti bagi pelan FIRST Blue adalah RM 2,768 dengan bayaran pendahuluan sebanyak RM 250. Manakala pelan FIRST Gold pula menawarkan harga peranti sebanyak RM 2,508 dengan bayaran pendahuluan RM 450.


iPhone 13 Bakal Hadir Dengan Pengcasan Pantas 25W??!!

Kuasa pengecasan banyak telefon bimbit di pasaran telah menghampiri satu demi satu, bahkan menerobos 100W, tetapi telefon bimbit Apple masih hanya menyokong 20W pada yang tertinggi. Hari ini, laporan daripada mendia asing menyatakan bahawa rantaian bekalan Apple bahawa beberapa model siri iPhone 13 cenderung meningkatkan daya pengecasan pantas hingga 25W.

Pengecas pantas yang kini dijual di laman web rasmi Apple ialah 20W, dan kelajuan pengecasannya hanya sedikit meningkat berbanding 18W sebelumnya. Walaupun akan dinaikkan menjadi 25W kali ini, diharapkan pengecasan kelajuannya tidak banyak berubah. Harus diingat bahawa generasi baru penyesuai sumber pengecasan pantas masih perlu dibeli secara berasingan oleh pengguna, bagaimanapun, Apple sangat berkeras dengan strategi perlindungan alam sekitarnya.

Mengenai spesifikasi dan konfigurasi lain, menurut berita sebelumnya, telefon bimbit siri 13 akan dilengkapi dengan cip bionik A15, penyimpanan maksimum atau sokongan 1TB, yang mana iPhone 13 Pro dan iPhone 13 Pro Max diharapkan dapat menyokong kadar penyegaran 120Hz skrin, dan layar LTPO juga akan Ia akan meningkatkan jangka hayat baterinya.


Rangkaian Komputer Riba Teclast Berkembang Dengan Barisan TBOLT Premium Baharu

Pecut. Beri Inspirasi. Teroka.

GUANGZHOU, China, 26 Mac 2021 /PRNewswire/ — Pengeluar barangan elektronik pengguna Cina Teclast terkenal dengan tablet dan komputer riba yang berpatutan harganya. Awal bulan ini, syarikat berkenaan mengacah dengan barisan komputer riba premium T.BOLT baharu dengan slogan “Pecut. Beri Inspirasi. Teroka.” Teclast kini melancarkan kemasukan pertamanya ke dalam siri tersebut, Tbolt 10 DG. “Teclast memasuki era baharu yang mengujakan menerusi perkongsian kami bersama Intel,” kata Ketua Pegawai Eksekutif Teclast En. Sun.

Tbolt 10 DG

Ciri paling utama pada Tbolt 10 DG ialah kad grafik Iris Xe Max yang eksklusif daripada Intel, yang turut dikenali sebagai DG1. Ini merupakan pemproses grafik diskret pertama Intel selama berdekad-dekad lamanya. Bersama-sama Acer dan Asus, Teclast merupakan antara rakan kongsi pertama yang menampilkan kad ini, seraya menandakan kemasukan Intel ke dalam pasaran GPU yang kini didominasi oleh AMD dan Nvidia. Iris Xe Max menggunakan seni bina Xe baharu dan akan didatangkan dengan 96 unit pelaksanaan dan memori video 4GB 128bit LPDDR4X-4266. GPU direka bentuk bagi memberi kelebihan untuk kerja-kerja penciptaan kandungan seperti pengekodan video dan penyuntingan foto. Secara keseluruhan, prestasinya harus mempunyai sedikit kelebihan berbanding MX350 Nvidia.

Dari segi CPU, Tbolt 10 DG didatangkan dengan pemproses Intel Core i7-10510U. Pemproses tersebut menggunakan proses 14nm, mempunyai 4 teras dan 8 bebenang dan boleh meningkatkan turbo sehingga 4.9GHz. Ini merupakan kali pertama Teclast menggunakan pemproses Core i7, satu langkah yang besar berbanding model pemproses Intel Celeron berkuasa rendah terdahulu daripada syarikat berkenaan.

Bagi binaan dan reka bentuk pula, Tbolt 10 DG didatangkan dengan paparan hampir kurang bezel 15.6 inci untuk permainan yang imersif. Ia mempunyai casis logam penuh yang nipis dan hanya seberat 1.8kg, yang benar-benar ringan untuk komputer riba 15 inci. Bahagian dalamnya, ia mempunyai 2 kipas dan 2 paip haba dengan apa yang digelar oleh Teclast sebagai Pendinginan Kemasukan Keliling (Surround Intake Cooling) yang sepatutnya dapat memastikan komputer riba sejuk di bawah beban.

Tbolt 10 DG dilancarkan pada platform runcit Cina Pinduoduo dan dijangka tersedia pada bulan April di Amazon, Aliexpress, Lazada. Ketahui lebih lanjut di: https://www.teclast.com/en/zt/nb/TBOLT/10DG/

Latar Belakang Teclast

Sejak tahun 1999, Teclast telahpun menyediakan produk untuk menjadikan kehidupan anda lebih pintar. Jadilah salah satu daripada 100 juta pengguna kami.

Untuk maklumat lanjut, sila hubungi:

Stefan LiEmel: lgh@sk1999.comTelefon: +86-13059183914

Source: PRNEWSWIRE


vivo V7+ Bakal Menyerikan FIFA World Cup 2018

vivo kini dilihat sangat agresif memasarkan produk mereka di Malaysia dan seluruh dunia. Pengenalan telefon pintar dengan skrin hampir penuh kini dilihat menjadi ikutan kepada banyak pengeluar termasuklah vivo sendiri. Kali ini vivo pula dengan bangganya ingin memperkenalkan V7+, sebuah telefon pintar dilengkapi skrin IPS dengan nisbah 18:9 yang diberi nama FullView Display.

Vivo V7+ direka khusus untuk keselesaan si pemakai apabila memegangnya. Dengan menawarkan nisbah skrin-ke-kerangka sebanyak 84.4%, ia menjanjikan pengalaman hiburan yang betul-betul mengasyikan. Selain itu, ia juga akan memastikan pengguna akan berasa puas ketika membaca, bermain, atau menonton video.

Vivo V7 dan V7+ dijangka akan bertemu pengguna Malaysia tidak lama lagi. Jadi, pastikan anda bersama kami untuk maklumat lanjut mengenai telefon pintar terbaru dari vivo.


Adobe Photoshop Lightroom Dikemaskini Dengan Fungsi HDR RAW

Fail gambar format RAW memberikan kualiti imej terbaik kerana ia tidak melalui sebarang proses mampatan. Fail format ini menjadi pilihan para jurugambar kerana ia membolehkan mereka menala dan memanipulasi imej dengan lebih baik lagi. Kehebatan kamera dan spesifikasi smartphone pada masa kini pula membolehkan fail RAW ditangkap pada peranti yang sentiasa bersama kita ini.

Pada masa yang sama, Adobe mahu kekal inovatif dengan meluaskan lagi fungsi dan kebolehan aplikasi mereka. Kemas kini Adobe Photoshop Lightroom versi 2.3 membawakan fungsi “Authentic HDR” di mana anda akan menangkap imej HDR di dalam format RAW DNG yang jelas dan akan memberikan kualiti imej yang jauh lebih baik dari gambar HDR di dalam format JPEG.

Walau bagaimanapun, fungsi ini hanya ditawarkan buat beberapa peranti sahaja buat masa kini. Menurut Adobe, oleh kerana fungsi ini menggunakan kuasa pemproses yang tinggi, ia hanya boleh digunakan pada peranti Samsung Galaxy S7, Samsung Galaxy S7 Edge, Google Pixel dan Google Pixel XL. Manakala bagi peranti iOS, fungsi ini hanya ditawarkan pada model yang menyokong format DNG seperti iPhone 6s, 6s Plus, 7, 7 Plus, iPhone SE or iPad Pro 9.7 inci.


Nubia Menghargai Pemenang Pingat Emas Taekwondo Malaysia Dalam Sukan SEA Ke-29

Atlet Malaysia, Yap Khim Wen, Chew Wei Yan, dan Rozaimi Rozali yang baru-baru ini memenangi pingat emas dalam acara seni mempertahankan diri Taekwondo telah dipanggil ke pejabat Nubia Malaysia di Kuala Lumpur. Pertemuan itu diadakan bagi meraikan kemenangan mereka bertiga dalam Sukan SEA yang ke-29.

Dalam majlis tertutup itu, pihak Nubia Malaysia sangat berbangga dengan pencapaian atlet kita khususnya peserta Taekwondo malah berbesar hati untuk memberikan sedikit hadiah kepada setiap seorang daripada mereka. Oleh itu, Nubia Malaysia telah menyerahkan sebuah telefon pintar terbaru Nubia M2 Black Gold yang bernilai RM1,599, sebuah powerbank dan cenderahati Nubia sebagai penghargaan.

Selepas upacara penyampaian hadiah, ketiga-tiga mereka dikehendaki mengambil gambar menggunakan kamera Nubia M2 untuk dikongsikan ke dalam Facebook rasmi Nubia Malaysia. Seperti yang sudah diketahui, Nubia juga telah melantik ikon bolasepak dunia Christiano Ronaldo sebagai duta rasmi jenama mereka sejak tahun 2016. Dalam masa yang sama, Nubia juga berharap sokongan ini akan diteruskan ke tahun hadapan dalam Sukan Asia ke-18 di Jakarta.


Honor 10 Bersiap Sedia Menerima Kemas Kini GPU Turbo

Esok kita akan menyambutan kehadiran honor Play, sebuah peranti gaming yang mendapat sokongan dari teknologi GPU Turbo. Sebelum itu pihak honor juga menjanjikan akan menawarkan kemas kini yang sama pada honor 10.

Baca Juga: Pandang Pertama: honor Play, Peranti Gaming Pertama Dengan Teknologi GPU Turbo

Baru-baru ini, dari honor global telah mula mengedarkan perisian kemas kini GPU Turbo untuk honor 10. Selain peningkatan grafik dan penjimatan penggunaan bateri akan lebih jelas setelah kemas kini ini, sistem Penstabilan Imej Automatik (AIS) untuk mengurangkan kabur dan menstabilkan gambar serta video pada kamera juga hadir sekali pada kemas kini kali ini.

Bagi pengetahuan anda, Huawei nova 3i yang baru sahaja dilancarkan juga akan menerima kemas kini GPU Turbo bermula 8 Ogos nanti.


MWC 2018 : Lenovo Melancarkan Komputer Riba Dari Siri ‘Chromebook’ – Khas Untuk Pendidikan

Selain dua komputer riba dari siri ‘Yoga’, Lenovo turut melancarkan komputer riba dari siri ‘Chromebook’ khas untuk pendidikan. Komputer riba yang diperkenalkan terdiri model 500e Chromebook, 300e Chromebook dan juga 100e Chromebook.

Lenovo 500e Chromebook

Lenovo 500e Chromebook dilengkapi dengan paparan 11.6 inci boleh sentuh dan dilipat 360 darjah dalam empat mod berbeza. Menggunakan RAM 4GB LPDDR4 dengan ROM 32GB, ia disokong CPU Intel Celeron N3450U 1.10GHz, hadir dengan Intel Dual Band Wireless AC + Bluetooth 4.2 menjadikan sambungan Internet yang laju dan lancar.

Tersedia dengan dua port USB 3.0, dua port USB 2.0, audio jack combo serta pembaca kad microSD, ketahanan bateri pula mencapai 10 jam penggunaan tanpa henti dengan sekali pengecasan. Lebih menarik, komputer riba ini juga dilengkapi kamera utama 5 MP serta kamera depan 720p HD bersama sebuah pen.

Lenovo 300e Chromebook

Selain itu, model Lenovo 300e Chromebook pula ditambahbaik dari segi ketahanan gred tentera MIL-STD 810G, ia mampu menahan hentakan sekiranya terjatuh dari ketinggian 29.5 kaki (75cm). Malah tampil dengan kalis air pada jumlah 330 mililiter sekiranya tertumpah pada bahagian papan kekunci.

Menawarkan pemprose MediaTek MTK 8173C dengan 4GB RAM dan 32GB ROM, 300e Chromebook dilengkapi dua unit Mimo 802.11ac menjadikan sambungan Internet sangat pantas. Paparan skrin 11.6 inci yang boleh dilipat sehingga 180 darjah memudahkan para pelajar berkongsi maklumat bersama rakan-rakan.

Lenovo 100e Chromebook

Sebuah lagi komputer riba yang diperkenalkan adalah Lenovo 100e Chromebook yang hadir dengan teknologi anti silau bagi mengurangkan ketengangan mata dan membolehkan pelajar melihat dengan lebih lama. Kini tiada sebab untuk tidak menyiapkan kerja sekolah kerana komputer riba ini mampu bertahan sehingga 10 jam dengan sekali isian.

Dikuasakan oleh Intel Celeron N3350, ia dilengkapi RAM 4GB LPDDR4 dan storan sebesar 32GB mampu membuat pelbagai aktiviti dalam satu-satu masa. Terdapat juga dua port USB Type-C dan dua port jenis USB 3.0 yang memudahkan pengguna memindahkan data dengan pantas.

Kesemua komputer riba yang diperkenalkan ini menyokong aplikasi G Suite yang membolehkan pelajar dan guru berkongsi dokumen serta Google Classroom bagi tujuan pembelajaran.


Syarikat Essential Umum Pemberhentian Pengeluaran Essential PH-1

Berita yang agak mengejutkan apabila Essential PH-1 yang dilancarkan pada Mei 2017 kini disahkan telah diberhentikan pengeluarannya secara rasmi.

Telefon pintar ini sudah tidak boleh lagi dibeli di laman sesawang mereka dan Syarikat Essential berkata bahawa mereka akan menumpukan perhatian kepada produk kedua mereka.

Bagi pengguna Essential Ph-1, jangan bimbang kerana syarikat tersebut menegaskan bahawa kemas kini akan diteruskan. Terdahulu, syarikat tersebut mendakwa telefon pintarnya itu akan menerima kemaskini sehingga Android Q.

Dikhabarkan, penjualan peranti in kurang memuaskan disebabkan oleh keupayaan kameranya yang agak mengecewakan.

Baca juga:


Samsung Dilaporkan Sedang Menyiasat Isu Skrin Pada Galaxy S9

Minggu lepas Samsung Galaxy S9/S9+ telah dilancarkan di Malaysia. Samsung Galaxy S9 juga telah dinobatkan sebagai skrin terbaik untuk telefon pintar setakat ini oleh DisplayMate. Walaubagaimanapun, baru-baru ini dikatakan sebilangan pengguna Galaxy S9 telah mengalami masalah skrin tidak mengesan apabila sentuhan dibuat.

Ramai ahli forum mengatakan ia mungkin kerana death spot (tempat mati) pada sebahagian paparan Galaxy S9. Ada juga yang mencadangkan supaya pengguna terkesan untuk meningkatkan tahap tekanan pada sentuhan menerusi glove mode pada peranti. Namun, kaedah ini masih lagi tidak dapat menyelesaikan isu yang dihadapi oleh rata-rata pengguna.

Samsung yang pantas memberi respon menyatakan syarikat mereka sentiasa peka terhadap pengalaman pengguna menggunakan produk. Mengenai isu skrin tidak berfungsi dengan lancar, pasukan Samsung kini memulakan siasatan bagi mengenal pasti punca masalah berlaku.

Jika ada pengguna di Malaysia menghadapi masalah berkenaan, kami sarankan anda supaya menghantar peranti ke pusat servis Samsung untuk proses selanjutnya.

Sumber


Country Garden Bina Kompleks Restoran Robot Pertama Seumpamanya di Dunia di Guangdong, China

FOSHAN, China, 26 Jun 2020 /PRNewswire/ — Pada 22 Jun, kompleks restoran robot pertama yang dibina oleh Qianxi Robot Catering Group (Qianxi Group), subsidiari Country Garden (HK.02007), dibuka di Shunde, sebuah bandar di wilayah Guangdong, China. Dikuasakan oleh teknologi canggih yang terkini, restoran berkenaan mempunyai bahagian yang berasingan untuk makanan Cina, periuk panas dan makanan segera serta menampilkan seleksi luas hidangan masakan, setiap satu disajikan kepada penjamu selera yang sedang menunggu dalam beberapa saat sahaja.

Dalam ruang restoran moden berkeluasan 2,000 meter persegi itu, lebih daripada 20 robot yang dibangunkan sendiri untuk gaya restoran berbeza (masakan Cina, nasi periuk tanah, kedai mee) bersedia untuk memikul peranan mereka yang ditetapkan dari segi penyediaan dan memasak makanan. Ruang menjamu selera, diterapkan dengan warna merah jambu sebagai warna latar belakang di samping dipenuhi dengan sensasi teknologi metalik, mampu melayani hampir 600 penjamu selera pada satu-satu masa. 200 item menu restoran berkenaan setiap satunya boleh dihidangkan dalam masa sesingkat 20 saat sahaja.

Semasa berlakunya wabak, restoran yang dikendalikan oleh robot dapat mengurangkan kontak manusia-manusia secara menyeluruh. Gaya menjamu selera yang baharu ini dilihat selaras dengan keadaan semasa dan juga trend masa depan.

“Restoran robot Qianxi telah mencapai penyepaduan perisian-perkakasan serta kerjasama manusia-mesin dengan inovatif. Ia dapat membantu menjalankan dengan lebih baik operasi yang lancar melalui aplikasi robot yang praktikal,” kata Zhao Chunsheng, pakar kejuruteraan mekanikal dan ahli akademik di Chinese Academy of Sciences. “Qianxi mempunyai teknologi yang paling canggih dengan barisan produk yang luas. Ia merapatkan jurang pasaran dan akan memberi kesan penting terhadap penandaarasan untuk turut menambah nilai kepada pembangunan industry berkenaan.”

Penolong pegawai eksekutif Country Garden dan pengurus besar Qianxi Group, Qiu Mi menjelaskan bahawa Qianxi Group telah membina rantaian industri lengkap yang mencakupi pengeluaran bekalan bahagian belakang (dapur terpusat) dan masakan robot di samping operasi restoran dan pengurusan robot. Semasa tahun 2020, kumpulan berkenaan merancang untuk membina dapur yang lebih terpusat untuk berkembang lebih jauh di bandar-bandar Kawasan Teluk Lebih Besar Guangdong-Hong Kong-Macau, sekali gus mencapai pengeluaran robot secara besar-besaran dengan output yang dijangkakan kira-kira sebanyak 5,000 unit setahun.

China secara rasminya mengeluarkan spesifikasi teknikal untuk pensijilan keselamatan robot dalam sektor makanan pada 22 Jun lalu. Spesifikasi teknikal ini, bersama-sama dirumuskan oleh National Robot Testing and Accreditation Center (NRTAC) dan subsidiari teknologi Qianxi Group Zhiyuan, merupakan yang pertama seumpamanya di negara ini. Barisan robot generasi kedua daripada Qianxi Group termasuk beberapa yang dilatih untuk memasak nasi periuk tanah dan robot-robot lain yang dilatih untuk membuat ais krim mini, telah menjadi peneraju dalam menerima pensijilan China Robot (CR) daripada NRTAC.

Tambahan pula, Qianxi Group dan Beijing Beichen Industrial Group Co., Ltd. (Beijing Beichen) bersama-sama mengumumkan satu kerjasama strategik komprehensif, yang mana perkhidmatan jamu selera pintar akan disediakan di pusat konvensyen Beijing Beichen. Pada Januari 2022, fasa kedua Pusat Konvensyen Kebangsaan China, sebuah tempat yang dibangunkan dan dikendalikan oleh Beijing Beichen akan beroperasi dan robot Qianxi Group akan ditugaskan di lapangan bagi menyediakan perkhidmatan jamu selera pintar 7×24, memberi sekilas pandang bagaimana teknologi pintar yang terkemuka di dunia disepadukan dengan budaya masakan Cina.

Pada hari yang sama dengan pembukaan restoran tersebut, Qianxi Group turut memeterai perjanjian kerjasama strategik dengan Siemens (China) yang mana kedua-dua pihak menjalin perkongsian strategik jangka panjang untuk meningkatkan pembangunan digital bagi segmen jamu selera pintar, termasuk pembangunan bersama platform IoT jamu selera pintar inovatif yang pertama dalam industri. Bai Liping, naib presiden industri-industri digital di Siemens (China), berkata bahawa syarikat berkenaan akan berganding bahu dengan Qianxi Group bagi mempercepatkan pertumbuhan segmen berkenaan.

Foto – https://photos.prnasia.com/prnh/20200624/2837159-1-a?lang=0Foto – https://photos.prnasia.com/prnh/20200624/2837159-1-b?lang=0Foto – https://photos.prnasia.com/prnh/20200624/2837159-1-c?lang=0

Keywords: Computer/Electronics Overseas Real Estate (non-US) Real Estate Restaurants Retail

Source: PRNEWSWIRE


HONOR View20 Boleh Didapati Melalui Cawangan Terpilih Di Seluruh Malaysia!

Haluuu semua! HONOR View20 akan datang ke Malaysia tidak lama lagi. Mesti ramai yang dah tidak sabar nak beli telefon ni kan?  Memeriahkan lagi kedatangan telefon tersebut, HONOR turut memaklumkan bahawa model tersebut boleh didapati melalui cawangan runcit terpilih di seluruh Malaysia!

Bagi yang berminat, anda boleh mendapatkan maklumat lengkap mengenai senarai cawangan runcit terpilih dengan KLIK PADA PAUTAN INI atau singgah di mana-mana oulet Maxis, DirectD dan Senheng. Harga yang ditawarkan adalah seperti berikut :

Jangan lupa juga ajak ahli keluarga dan kawan-kawan memeriahkan roadshow terbesar HONOR berlangsung di Tingkat Bawah Pusat Beli-Belah Highstreet @ 1 Utama pada 26 hingga 27 Januari ini! Pelbagai promosi menarik ditawarkan! Maklumat lanjut, KLIK PAUTAN INI.

______________________________________________________________________

Artikel Berkaitan:


Clue: Period & PMS tracker

Ingin mengetahui tarikh kesuburan untuk merancang kehamilan? Apa kata anda mencuba aplikasi Clue: Period & PMS tracker daripada Apps Store ini. Selain dapat membantu anda untuk mengetahui tarikh datang bulan dan berakhirnya period tersebut, aplikasi ini juga dapat menjaga kitaran haid dan sekali gus mengetahui tahap kesuburan pada setiap bulan.

Selain itu, aplikasi ni akan memberitahu beberapa simpton yang biasanya berlaku apabila datang bulan seperti Acne, Backaches, Bloating, Bodyasches, Costipation dan juga Cramps. Menariknya lagi, Clue: Period & PMS tracker boleh dijadikan sebagai diari di mana terdapat beberapa mood yang boleh digunakan serta turut disediakan dengan kata laluan bagi menjaga privasi anda.

Muat Turun

iOS


[TERTIRIS] : Skor Penanda Aras ASUS ROG Phone 2 Muncul Di Media Sosial

Sedia maklum, ASUS ROG Phone 2 bakal diperkasa dengan cipset Snapdragon 855+ sebagai tunjang utama. Perkara ini sekaligus menjadikan ASUS ROG Phone 2 sebagai peranti pertama yang dikuasakan oleh cipset berkenaan.

Snapdragon 855+ dibina berasaskan 7nm dan mempunyai 8 teras. Ia dikatakan menerima penambaikan ketara dari segi kepantasan di mana teras perdana dipertingkatkan kepada 2.96GHz berbanding sebelum ini. Di samping itu, GPU juga menjanjikan prestasi grafik 15% lebih baik.

Kini, ASUS ROG Phone 2 dikatakan telah muncul di platform penanda aras Geekbench. ASUS ROG Phone 2 muncul dengan kod nama ASUS_I0001DC mencatatkan skor sebanyak 3,616 mata dalam ujian satu teras – manakala multi core pula mencapai 11,103 mata. Ia juga disahkan menyokong 12GB RAM.

Maklumat tertiris sebelum ini mendedahkan ASUS ROG Phone 2 bakal dilengkapi paparan 120Hz dan reka bentuk yang seakan-akan sama dengan ASUS ROG Phone. Selain itu, ia juga didakwa bakal menampilkan sokongan pengecasan pantas 30W – memetik pensijilan 3C.

Walau bagaimanapun, maklumat tertiris masih lagi rumors dan sama-sama kita tunggu pelancaran rasmi pada 23 Julai kelak. Kekal bersama eRing untuk lebih maklumat dan info terkini.

Artikel Berkaitan:


Pencipta Siri Hadir Dengan Pembantu Virtual Lebih Sempurna

Di dalam sebuah pejabat di San Jose, California, sekumpulan jurutera perisian duduk untuk memesan pizza dengan cara yang tidak pernah dilakukan sebelum ini. “Dapatkan saya pizza dari Pizza Chicago berhampiran pejabat saya,” kata seorang jurutera yang dibalas semula oleh smartphone beliau “Adakah anda mahukan topping bersama pizza tersebut?”

Kelapan-lapan jurutera perisian melonjak kegembiraan, Viv ciptaan mereka telah melepasi ujian pertama. Untuk menguji sejauh mana kehebatan pembantu virtual tersebut, mereka mula melakukan pesanan yang lebih kompleks dengan masing-masing menjerit topping kegemaran seperti pepperoni, keju, salad dan pelbagai lagi, ada juga yang meminta Viv menukar saiz pizza mereka berulang kali. 40 minit kemudian, penghantar pizza sampai di hadapan pejabat dengan pesanan pizza yang betul. Viv telah berjaya melakukan tugasnya dengan baik.

Ia mungkin sesuatu yang kita anggap kecil, tetapi bagi jurutera perisian tersebut ia sesuatu yang bakal mengubah cara kita hidup dalam beberapa tahun akan datang. Pesanan pizza tersebut dibuat tanpa menaip carian Google, melakukan panggilan mahupun memuat turun aplikasi restoran pizza. Cuba lihat ia di dalam konteks yang lebih besar, dan kita dapat membayangkan bagaimana kerja seharian kita lebih mudah dengan pembantu virtual yang mampu melakukan kerja-kerja sampingan.

Viv bukanlah pembantu virtual pertama dari kumpulan jurutera perisian yang diketuai Dag Kittlaus, mereka juga adalah kumpulan yang bertanggungjawab dalam membangunkan Siri, pembantu virtual di dalam sistem iOS. Menurut beberapa sumber, Google dan Facebook berminat untuk membeli teknolog Viv dari mereka, namun masih tiada berita rasmi sehingga kini.


Samsung Perkenal Rekaan Antaramuka Baharu – One UI

Demi memberikan pengalaman penggunaan terbaik, Samsung sentiasa meningkatkan telefon pintar mereka dengan penambah baikan sejumlah ciri yang canggih.

Sebagai sebahagian daripada proses pembangunan tersebut, Samsung telah memperkenalkan rekaan antaramuka terbaharu mereka dikenali sebagai One UI pada persidangan Samsung Developer Conference (SDC) 2018 baru-baru ini.

One UI merupakan antara muka baru yang telah direka semula dan tampil lebih segar dengan ‘nafas baru’ bagi memudahkan para pengguna. Selain itu, One UI juga dikatakan akan menggantikan Samsung Experience.

Ciri menarik paling ketara pada antaramuka ini ialah ianya meletakkan kandungan paling relavan di bahagian bawah agar mudah dicapai oleh pengguna. Selain itu, penambahbaikan pada visual termasuk ikon turut direka semula di mana ianya kini lebih bulat dan banyak pilihan warna. Malah warna yang ditapis juga memberikan kejelasan yang lebih baik.

Di samping itu, terdapat juga fungsi “Focus Block” yang menempatkan sebilangan aplikasi penting pada skrin agar mudah diakses. One UI turut dilengkapi dengan fungsi mod malam untuk pengalaman yang selesa dalam persekitaran yang gelap. Melalui fungsi ini, ia akan menyediakan paparan lebih selesa terutamanya menggunakan telefon dalam persekitaran kurang cahaya.

Setakat ini, Samsung masih belum memaklumkan mengenai tarikh pelancaran rasmi One UI. Pun begitu, mereka memaklumkan antaramuka ini boleh diuji awal oleh pengguna Android Beta yang mana pada masa ini hanya ditawarkan di China, Perancis, India, Poland, Korea Selatan , Sepanyol, UK dan AS. Maklumat lanjut layari, SINI.


Eksklusif! Dapatkan vivo V15 Pro Dengan Harga Serendah RM22/Bulan Melalui Pelan Digi Postpaid

vivo V15 Pro telah dilancarkan di Malaysia dengan tanda harga RM1,799. Percaya atau tidak, peranti tersebut kini boleh didapati dengan harga yang MENGEJUTKAN secara eksklusif melalui pelan digi postpaid!

Dengan pembelian pelan Digi PhoneFreedom 365, kini anda boleh memiliki vivo V15 Pro dengan harga bermula RM22/bulan – bayaran pendahuluan RM0 dan kadar faedah 0% sepanjang tahun. Tidak ketinggalan, perlindungan percuma DIGI SHEILD juga tersedia.

Semak jadual di bawah untuk butiran promosi :

___________________________________________________________________

Artikel Berkaitan :


Hari Teknologi Rangkaian Celcom 5G , Pamer Kelebihan 5G Kepada Pengunjung

Bersempena dengan Hari Teknologi Rangkaian  pada 30 April lalu, Celcom telah memperkenalkan servis 5G dan ibu pejabatnya yang dinamakan @celcom di Petaling Jaya Sentral.

Memancu inovasi 5G dan mempamerkan sekilas pandang rangkaian masa hadapan di @celcom’s ‘5G Innovation Hub’, beberapa aplikasi 5G dipamerkan dengan kerjasama Huawei Technologies (Malaysia) Sdn. Bhd.

Ketika majlis pelancaran, 2 buah peranti 5G telah di bawa dari Shenzen, China dan telah digunakan untuk membuat panggilan 5G antara Ketua Pegawai Eksekutif Celcom, Idham Nawawi dan Ketua Pegawai Jaringan Celcom, Yap Chee Sun.

1 lagi inovasi 5G yang telah dipertontonkan adalah 5G facial recognition application bagi kawalan akses putar (turnstile access control) yang mana ia disambungkan dengan database server menerusi 5G.

Kebanyakkan demostrasi yang dipamerkan menggunakan 5G Fixed Wireless Access (FWA) seperti real-time Virtual Reality, 5G face bagi facial recognition application dan 360 degrees live video feed.
Showcase ini juga turut menyediakan booth bagi memberikan maklumat, demostrasi dan pelbagai lagi aktiviti.


Warna Baharu Bakal Diperkenalkan Pada OPPO A9 2020 – Tampil Lebih Segar

OPPO A9 2020 bakal hadir dengan warna baharu, selain Marine Green dan Space Purple yang sedia ada di pasaran tempatan. Melalui gambar acah yang dikongsikan oleh pihak OPPO, warna baharu ini tampil lebih segar dan mempunyai kombinasi warna yang seakan siri HUAWEI P30.

Memperkenalkan lebih banyak pilihan warna pada OPPO A9 2020 bertujuan sesuai digunakan oleh golongan lelaki dan wanita, di bawah prestasi yang menyerlahkan. Dipercayai tidak lama lagi akan mendedahkan warna baharu ini, so stay tuned~


CES 2018 : DJI Perkenalkan 2 Stabilizer Khusus Untuk Smartphone & Kamera

Pada CES 2018 kali ini, DJI juga melancarkan 2 produk monopod dan stabilizer khas untuk smartphone dan kamera, masing-masing dikenali Osmo Mobile 2 dan Ronin-S. Kehadiran kedua-dua produk ini mampu memberikan pengguna, bahkan jurugambar dan perakam video profesional suatu hasil yang cukup lancar, stabil dan menakjubkan.

Osmo Mobile 2 bukan sahaja menjanjikan rakaman video yang lebih lancar, malah teknologi Three-Axis dan SmoothTrack berupaya mengawal pergerakan kamera dalam tiga arah supaya video tetap berkualiti tinggi walaupun tangan anda shaking.

Anda boleh merakam video dalam mod potret selain panorama, rekaan yang lebih ringan dan boleh putar menjadikan Osmo Mobile 2 selesa digunakan sepanjang hari. Bateri pula telah dipertingkatkan di mana anda boleh membuat video selama 15 jam, tiga kali lebih lama berbanding model sebelumnya.

Model yang satu lagi iaitu Ronin-S adalah single-handed stabilizer pertama khas untuk DSLR dan sistem kamera mirrorless. Kini rakaman video boleh menjadi lebih mudah dengan adanya mod Push, merupakan pelarasan mudah yang boleh mempercepatkan proses persediaan supaya anda boleh menghabiskan lebih banyak masa dalam penggambaran.

Ronin-S mempunyai reka bentuk melengkung yang selesa dan ergonomik, satu butang kawalan khusus disediakan supaya anda boleh bertukar antara tetapan SmoothTrack, rakaman dan hentikan kamera.

Harga jualan untuk Osmo Mobile 2 adalah USD129 (kira-kira RM517.29), dan tersedia secara eksklusif untuk pra-tempahan di Apple pada 23 Januari 2018. Bermula awal bulan Februari, ia juga boleh didapati di DJI Store, kedai flagship DJI dan pengedar sah DJI. Sementara Ronin-S akan tersedia pada suku kedua 2018, harga akan diumumkan kemudian.